Kini secara rasminya PvE Hearthstone Rise of Shadows: The Dalaran Heist dilancarkan!

Baru sahaja minggu lalu kami telah mengongsikan sebuah artikel (tekan sini) mengenai kemaskini terbaru yang akan hadir untuk isi kandungan PvE Hearthstone Rise of Shadows: The Dalaran Heist dilancarkan! Nampaknya kali ini  Rise of Shadows: The Dalaran Heist telah pun dilancarkan oleh Blizzard Entertainment dan disini kami ingin berkongsikan sedikit ulasan permainannya yang telah kami sendiri cuba.

Serba sedikit menganai Rise of Shadows: The Dalaran Heist , pemain akan diperkenalkan dengan LEAGUE of E.V.I.L, iaitu satu kumpulan jahat yang dibentuk oleh Arch-Villain Rafaam dan 4 ahlinya yang lain – Heistbaron Togwaggle, Swampqueen Hagatha, Madame Lazul dan Blastmaster Boom. Pemain juga akan menghadap sembilan penjahat yang berbeza untuk membantu Rafaam melakukan kejahatan yang berbeza dan merompak khazanah yang paling berharga di bandar terapung Dalaran!

The Dalaran Heist mengambil format ‘gameplay’ yang sama seperti Dungeon Run tetapi kali ini ia mempunyai lebih banyak kandungan dan ciri-ciri terbaru. Ia juga adalah pengembaraan pemain tunggal yang TERBESAR dalam game ini.

Terdapat 5 bab secara keseluruhan, di mana setiap bab membolehkan pemain meneroka tempat yang berbeza dalam Dalaran. Yang menariknya, setiap tempat dalam Dalaran ini akan mempunyai ‘Twistnya’ yang tersendiri. Contohnya, pada bab pertama, iaitu Dalaran Bank, terdapat “Coin-filled Coffers”, di mana musuh akan memungut syiling.

Bab pertama dan hero pertama, adalah percuma untuk dimainkan. Bab yang seterusnya haruslah dibeli dan setiap bab akan membuka 2 hero baru. Hero yang telah dibuka ini boleh digunakan pada bab lain juga.
Lebih banyak bos yang ditewaskan, semakin banyak permainan yang perlu dijelaskan dan semakin banyaklah kuasa hero yang anda boleh miliki. Secara keseluruhan, akan ada 3 kuasa hero untuk setiap hero dan setiap hero akan mempunyai 4 pre-set dek (termasuk random dek) di mana korang boleh pilih sebelum bermula. Setiap kali anda kalahkan bos, anda dapat memilih loot di mana ia akan menambahkan kad extra ke dalam deck.

Terdapat 75 bos yang berbeza, dan setiap daripadanya akan membawakan kuasa uniknya yang tersendiri untuk menghentikan pemain dalam Heist ini.
Apabila anda sudah membuka kesemua bab, anda akan diberikan akses untuk mod terbaru, iaitu ‘Anomaly mode’. Mod ini akan memberikan pemain random effect ketika bermain. Contohnya, Mode Anomaly – Wild Magic akan memberikan kedua-dua pemain untuk ‘cast spells’ dan masa tambahan pada target secara random. Tapi diingatkan anda dapat membuka kunci mod anomali ini selepas semua bab dibeli.

Setelah membeli kesemua lima bab, anda juga akan mendapat ganjaran Kad Emas Lagenda Zayle,Shadow Cloak. Zayle, Cloak of Shadow diperkenalkan dalam game dan ia berfungsi sama seperti Whizbang The Wonderful. Anda akan mainkan 1 daripada 5 kad dalam deck, di mana setiap daripadanya akan mewakili anggota dari League of E.V.I.L

Tidak habis disini, Dean Ayala dan Ben Thompson turut mengongsikan tahap kesukaran pengembaraan dalam mod yang ada di The Dalaran Heist, antaranya Mod Biasa (Normal Mode) yang dikatakan lebih senang berbanding (Rumble Run) dan mengfokuskan pada pemain baru untuk memahami cerita dan permainan ini. Manakala dalam Mod (Heroic Run) pula dikatakan tahap kesukaran hampir sama seperti (Dungeon Run) yang akan mencabar pemain veteren untuk menempuhnya.

Dean dan Ben turut berkongsikan antara pengajaran yang diambil serba sedikit dari PvE yang lalu antaranya cara memilih dek seperti pemain suka serta penukaran serba sedikit tentang pahlawan ‘archetypes’ terutama dari segi gayanya. Selain itu, Dean dan Ben merasa teruja dengan tawaran yang dihadiahkan dalam mod anomali. Mod anomali jenis yang diilhamkan dari mod pemain tunggal seperti Tavern Brawls yang membolehkan pemain bermain dalam peraturan yang unik.
Jadi jangan lupa, Rise of Shadow: The Dalaran Heist boleh didapati bermula 17 Mei ini dan pek boleh didapati dengan harga setiap bab adalah 700 syiling emas atau 6.99 USD, dan Jpembelian untuk keseluruhan bab berharga 19.99 USD.
Okay jom lihat gameplay dan serba sedikit informasi The Dalaran Heist di sini;

Jangan lupa untuk ikuti kami di TikTok!
  @gamersantaimy
Tags: Blizzard EntertaimenthearthstoneRise of Shadows: The Dalaran HeistThe Dalaran Heist


[Khabar Angin] Anime Genshin Impact Bakal Atasi Animasi Demon Slayer!

Pada September 2022, kita telah didedahkan dengan projek anime Genshin Impact yang akan dihasilkan oleh ufotable. Setelah lama tiada berita mengenai projek tersebut, keluar pula khabar angin mengenainya baru-baru ini di Twitter. Elok selepas tayangan episod akhir untuk siri Demon Slayer Musim 3 tamat, khabar angin ini muncul. Jom kami ceritakan lebih lanjut mengenainya.

Sumber: HoYoverse
Khabar angin yang sedang dibualkan dalam kalangan peminat anime dan pemain Genshin Impact  muncul selepas satu akaun “leaker” menyatakan bahawa animasi anime Genshin Impact lebih baik berbanding Demon Slayer. Bukan setakat itu sahaja, akaun itu turut menambah bahawa barisan staf yang akan menghasilkan anime tersebut bukanlah staf biasa-biasa. Mungkin kita akan nampak nama-nama besar industri untuk penghasilannya.

Sumber: HoYoverse
Memandangkan ini hanya khabar angin daripada leaker, sudah tentu kita tidak boleh percaya sepenuhnya. Tetapi kenyataannya memang menarik perhatian ramai, lebih-lebih lagi apabila ia membandingkannya dengan siri Demon Slayer yang turut dihasilkan oleh ufotable.
Walaupun begitu, ramai peminat mengatakan mereka tidak begitu terkejut jika animasi Genshin Impact benar-benar hebat. Malah ramai yang menjadi teruja untuk melihat teaser mahupun trailer untuk projek anime tersebut.
Tentang projek anime Genshin Impact
Projek anime itu sudah tentu berdasarkan karya oleh HoYoverse. Untuk muzik original pula, ia akan dihasilkan oleh Yu-Peng Chen @HOYO-MiX. Khas untuk muzik trailer, ia dihasilkan sendiri oleh ufotable.

Melihat daripada trailer konsep yang telah didedahkan, mungkin kita boleh nantikan beberapa animasi pendek untuk beberapa arc yang menarik daripada game. Nampaknya kita hanya mampu menunggu sebelum maklumat lanjut mengenai projek anime ini didedahkan. Teringin juga ingin tahu jika projek anime ini mengadaptasi arc game mengikut region ataupun siri original yang memaparkan watak-watak Genshin seperti dalam manga.
Nampaknya kita kenalah tunggu pendedahan rasmi daripada HoYoverse nanti. Untuk mendapatkan liputan lain mengenai Genshin Impact daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Demon SlayerGenshin ImpactKimetsu No YaibaUfotable


Sony akan menghentikan pengeluaran game PS4 pada tahun 2025

Baru-baru ini terdapat satu pembentangan kewangan yang dijalankan oleh Sony. Dalam pembentangan tersebut, Sony mempunyai rancangan untuk menghentikan pengeluaran game di PS4 pada 2025. Ianya pertama dikeluarkan pada 2013 dan telah menjadi salah satu konsol Sony paling berjaya bahkan menjadi salah satu platform game paling terlaris.

Hal ini kerana, mereka sedang mencari jalan untuk menjual PS5 sebagai konsol utamanya dan secara tidak langsung legasi PS4 akan berakhir. Walaupun begitu, game PS4 masih boleh dibeli cuma tidak banyak game baharu yang akan dikeluarkan untuknya. Menjelang 2025, Sony sedar bahawa sebahagian besar pendapatannya akan dihasilkan melalui PS5 dan game yang di bawa ke PC serta mobile. Pada tahun 2019, hampir semua keluaran Sony adalah pada PS4 tetapi untuk 2025, mereka tidak menyertakan konsol PS4.

Memandangkan PS4 akan mencapai usia 10 tahun pada tahun hadapan, berita ini tidak mengejutkan kerana PS5 akan menjadi tumpuan utama pada masa akan datang. Walaupun begitu, masih terdapat banyak game yang akan dikeluarkan pada PS4 buat masa sekarang dan salah satunya adalah God of War Ragnarok yang dijangka akan dikeluarkan pada PS4 semasa ia dikeluarkan nanti.
Selain itu, mereka tidak memberikan apa-apa maklumat mengenai langganan PS Plus, sama ada masih boleh dilanggan ataupun tidak selepas tahun tersebut. Untuk pengetahuan korang, Sony telah memperkenalkan pakej PS Plus baharu yang lebih berbaloi untuk anda boleh dapatkan. Untuk anda yang melanggan PS Plus dan tidak tahu bagaimana nak upgrade plan, kami ada sediakan panduan cara untuk upgrade pakej langganan anda.

Mungkin dalam masa akan datang, kita akan lihat Sony membuat pengumuman terbesar mengenai PS4 sebelum tahun 2025. Pastikan anda bersedia untuk melihat pengumuman tersebut. Adakah korang sedih melihat berita bahawa legasi PS4 akan dihentikan? Kongsikan pendapat anda di ruangan komen. Ikuti Gamer Santai untuk mendapatkan lebih banyak berita mengenai game, anime teknologi dan banyak lagi dari kami.
Jangan lupa untuk ikuti kami di TikTok!
  @gamersantaimy
Tags: PS4Sony


Black Clover 364 – 2 mangsa terkorban di Witch Forest, Black Bull masih bertarung nyawa!

Pada bab Black Clover yang lepas, Black Bull kelihatan sedang bersiap sedia untuk melawan Paladin Damnatio bagi melengahkan masa sehingga upacara Gargantuan Compound Spell, The Door of Fate itu selesai. Upacara itu dilakukan untuk membawa Asta pulang ke Clover Kingdom.

Saya ingin mengingatkan anda bahawa kandungan di bawah akan mengandungi spoiler manga Black Clover bab 361.

Black Bull vs Paladin Damnatio

Sumber: Manga Plus
Dalam bab 364 ini, Black Bull mempunyai rancangan untuk melengahkan masa di mana Gordon dan Henry menggunakan Magic Absorption untuk melemahkan Damnatio. Gauche pula menggunakan kuasa magicnya untuk menghasilkan klon Grey kerana dia mempunyai magic restoration supaya ahli Black Bull yang lain boleh bertahan dengan lebih lama.

Sumber: Manga Plus
Damnatio bukan sahaja mempunyai dacing yang besar, tetapi dia juga mempunyai pedang supaya dapat menyeimbangkan kuasanya. Dia berkata, “Tanpa pedang, dacing tidak berdaya. Tanpa dacing, pedang hanyalah kekerasan. Dalam erti kata lain, dacing yang disandarkan oleh pedang adalah asas peraturan.”

Sumber: Manga Plus
Black Clover nampaknya menggunakan kesemua kuasa mereka tidak kira apa jadi, mereka mesti melengahkan masa sehingga upacara itu selesai.
Walau bagaimanapun, Damnatio sedar yang Grey pada badan mereka hanyalah klon dan bukan badan sebenar. Dia mencari sehingga jumpa badan sebenar Grey. Malang sekali, tiada siapa yang mempertahankan Grey kecuali Gauche dan mereka berdua telah dilibas dengan pedang.

Sumber: Manga Plus
Menurut visual yang ditunjuk, mereka berdua kehilangan banyak darah dan berkemungkinan besar, Grey dan Gauche mati. Selepas Grey dan Gauche, ahli Black Bull masing-masing perasan yang klon Grey telah hilang dan sekali gus menjadikan mereka semua lemah tidak berdaya. Dalam penghujung bab Black Clover tersebut, kita dapat lihat Nero menggunakan Sealing Magic yang mampu membuatkan Black Bull semua bangkit kembali demi pengorbanan kawan mereka.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Black BullBlack CloverBlack Clover 364


Fuse dan Bloodhound mengaku “couple” – Apex Legends kenalkan pasangan LGBT pertama!

Respawn Entertainment telah mengeluarkan video yang kini telah menjawab soalan lama peminat Apex Legends mengenai hubungan watak Fuse dan Bloodhound. Perkara seperti ini menjadikan watak Apex Legends unik dari segi perwatakan kerana masing-masing mempunyai latar belakang dan hubungan peribadi mereka sendiri. Hubungan tersebut boleh berubah mengikut musim game dan maklum balas Respawn daripada pemain.

Fuse dan Bloodhound adalah watak yang tidak serasi pada mulanya kerana Fuse merupakan seorang yang sombong, sukakan bahan letupan, seorang tentera upahan dan kaki wanita. Berbeza dengan Bloodhound yang tidak tahu apa jantinanya, anak yatim piatu sejak dari kecil dan dibesarkan oleh bapa saudaranya dalam komuniti yang menolak teknologi dan memihak kepada sistem kepercayaan Norse purba bernama Old Ways. Pemain Apex Legends sering bergurau tentang hubungan dua orang sahabat ini lebih daripada platonik berdasarkan gurauan dalam game.

Dalam musim 8 Apex Legends, Respawn telah berusaha untuk mengembangkan hubungan kedua-dua watak ini. Bloodhound menemani Fuse dalam konfrontasi Armageddon Apex Legends dengan Mad Maggie, menjelaskan bahawa Fuse mengingatkan mereka tentang “sahabat lama” yang dikenali sebagai kekasih Bloodhound yang telah meninggal dunia, Boone.

Hubungan mereka menjadi semakin rapat seperti yang ditunjukkan dalam acara khas The Legacy Antigen, Bloodhound cuba memikat hati Fuse kerana dia ada hati terhadapnya dan yang terbaru ketika quest Friends Like These di mana Vantage menyebut Fuse dan Bloodhound mempunyai hubungan romantis menyebabkan mereka tersipu malu.

A beast that cannot be tracked. pic.twitter.com/GCbI0gRftP— Apex Legends (@PlayApex) October 29, 2022

Apex Legends telah mengeluarkan satu video animasi di akaun Twitternya awal pagi tadi . Animasi tersebut menunjukkan Fuse menjemput Bloodhound untuk memburu dan terus bertanya tentang soal perasaan mereka. Bloodhound mengaku yang dia ada hati terhadap Fuse dan dia juga takut jika dia akan kehilangan Fuse sepertimana dia kehilangan Boone. Fuse menenangkan Bloodhound dan mereka berpelukan lalu bercium. Salah satu hubungan kegemaran pemain Apex Legends kini adalah canon.
Walaupun para peminat akan membuat bahan jenaka tentang hubungan mereka, realitinya Respawn telah merancang saat ini sejak dulu lagi. Seperti yang diterangkan oleh penulis Apex Legends, Sam Gill, dia akan duduk dan menulis adegan platonik antara Fuse dan Bloodhound.

Ia adalah sesuatu yang jarang berlaku untuk mengenalkan watak yang tiada jantina di dalam game dan media secara amnya. Apex Legends telah mengakui jantina Bloodhound sejak dari awal lagi, termasuk dengan kata ganti namanya. Kisah Bloodhound dalam mencari pasangan hidupnya  di dalam game sejak bertahun merupakan langkah untuk meraikan LGBTQ dan ramai yang sudah meraikannya. Jangan ingin Respawn akan berhenti di sini, mungkin kisah Fuse dan Bloodhound hanya permulaan sahaja.
Apa pendapat korang tentang kisah hubungan Fuse dan Bloodhound dan langkah meraikan LGBTQ dalam Apex Legends? Kongsikan pendapat korang di ruangan komen. Ikuti Gamer Santai untuk mendapatkan lebih banyak berita mengenai game, anime, teknologi dan banyak lagi!
Jangan lupa untuk ikuti kami di TikTok!
  @gamersantaimy
Tags: Apex LegendsFuse x BloodhoundGameRespawn Entertainment


MtG Preview: Kad ‘Pithing Needle’ dapat hentikan pihak lawan dalam edisi Double Masters 2022

Kami kembali sekali lagi dengan preview baru untuk Magic: The Gathering (MtG) di mana saya menjelaskan salah satu kad baru yang ditampilkan dalam Double Masters: Pithing Needle edisi 2022 yang dihantar oleh rakan-rakan kami dari Wizards of the Coast!

Bagi sesiapa yang sering dalam arena kompetitif MtG, korang mungkin tahu, atau mungkin pernah menghadapi ‘kejengkelan’ Pithing Needle – yang merupakan sebuah kad berkuasa dan serba boleh yang bagus untuk menghentikan apa-apa pergerakan dari pihak lawan.

Kesan Pithing Needle adalah seperti berikut:
As Pithing Needle enters the battlefield, choose a card name. Activated abilities of sources with the chosen name can’t be activated unless they’re mana abilities.Penterjemahan: Apabila Pithing Needle memasuki medan perang, pilih nama kad. Abiliti yang diaktifkan untuk sumber dengan nama yang dipilih tidak boleh diaktifkan melainkan ia adalah abiliti mana.
Dengan hanya satu kos, ini adalah kad yang bagus untuk dimainkan sebaik sahaja anda memahami cara pihak lawan merancang dek mereka – dengan menyebut nama kad yang kesan sedang gunakan, kad itu serta merta akan menjadi sia-sia dalam dek mereka.
Ia lebih bahaya dalam format Komander- memandangkan kita sentiasa boleh melihat Commander mereka, korang boleh melumpuhkan dek musuh dengan membuat mereka kehilangan akses kepada kebolehan Commander. Malangnya, mekanik itu telah pun diharamkan oleh pihak MtG.
Walaupun ia sangat kuat, kad ini masih mempunyai beberapa kelemahan- pertama, ia tidak mempunyai Flash, yang bermakna kita perlu proaktif semasa menggunakannya: sama ada dengan menetapkan pada kad yang korang tahu pihak lawan akan guna pada giliran seterusnya atau hanya menggunakannya secara reaktif terhadap kad yang boleh menyebabkan masalah pada giliran terakhir.
Korang boleh mendapatkan kad Pithing Needle sebagai sebahagian daripada set MtG Double Masters 2022, yang bakal dikeluarkan pada 8 Julai 2022 nanti. Set ini menampilkan kompilasi untuk beberapa kad terbaik dan sesuai untuk mereka yang suka stail berasaskan Draf – untuk mencipta perlawanan yang menyeronokkan sambil anda dan rakan-rakan membina dek terbaik menggunakan apa yang ada.

Untuk segala liputan kami tentang MtG, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Double Masters 2022MTGPithing NeedlePreview


Shin Ultraman [Review Tanpa Spoiler] — Kembalinya Ultraman Dengan Sebuah Penceritaan Baru!

Siapa minat Ultraman? Rasanya ramai antara kita telah membesar dengan siri Ultraman. Jaranglah orang tidak pernah dengar siri tersebut. Filem terbaru, Shin Ultraman sudah pun keluar di pawagam terpilih. Kalau nak tahu best atau tidak, teruskan membaca review ringkas tanpa spoiler Shin Ultraman ini!

Bagi kami, plotnya memang baik. Tetapi untuk letakkan pelbagai benda dalam sebuah filem yang berdurasi 112 minit. Tidak banyak yang boleh dikembangkan untuk watak protagonis kita, Kaminaga Shinji sehinggakan dia kurang menyerlah. Lebih-lebih lagi dengan gayanya yang “tiada perasaan”. Tetapi ia masuk akal juga kenapa dia berkelakuan begitu. Musuh-musuh yang muncul pula yang lebih menyerlah daripada dia.

Ahli S-Class Species Suppression Protocol (SSSP) yang lain, pula masing-masing mempunyai kepakaran tersendiri. Mereka inilah yang menjadi penyelidik kepada serangan Kaiju yang berlaku dan kita luangkan masa lebih banyak bersama mereka berbanding protagonis. Interaksi mereka semua memang menarik, dan betul-betul seperti sebuah pasukan yang hebat. Lebih-lebih kepercayaan mereka terhadap satu-sama lain.

Mungkin anda akan keliru sikit dengan watak-watak yang muncul semasa awal filem, tetapi lama-kelamaan anda akan mengenali mereka dengan lebih baik. Disebabkan rentaknya agak pantas, mungkin ada beberapa adegan yang susah untuk anda fahami. Kalau ia dibahagikan kepada beberapa bahagian, mungkin lebih mudah untuk kita kenali watak serta dunia tersebut.
Oh ya, Shin Ultraman mempunyai “lore” tersendiri yang berbeza daripada siri original. Walaupun begitu, anda akan jumpa ultra dan pelbagai Kaiju yang muncul daripada siri itu.

Bercerita tentang aksi pertarungannya, efek khas yang digunakan sangat bagus. CGI tersebut padan dengan filem. Jadi tidaklah nampak seperti ia palsu sangat. Tetapi pergerakan yang Shin Ultraman gunakan kadang-kadang mencuitkan hati. Ia seperti anda pusingkan sahaja patung mainan aksi Ultraman. Apa pun pertarungannya memang seronok untuk ditonton.

Banyak juga benda menarik lain yang kami lihat daripada filem Shin Ultraman ini. Antaranya lumrah manusia yang bersikap tamak. Kesilapan lama sering diulangi oleh manusia membuatkan mereka ini tidak serik ditipu. Sakit hati juga bila tengok orang-orang atasan senang sangat ditipu dalam filem ini. Sabar sahajalah.

Selain itu, shot kamera daripada filem ini agak rawak. Untuk satu adegan sahaja, anda akan lihatnya daripada pelbagai sudut. Memang klasik habis. Muzik filem ini memang sangat sesuai dan terasa seperti siri “Ultraman”. Skor yang bagus oleh Shiro Sagisu.

Nak cerita lebih-lebih takut terkeluar spoiler pula. Apapun, kami memang syorkan untuk tonton Shin Ultraman, lebih-lebih lagi kalau anda minat pada siri ini. Untuk mendapatkan segala liputan lain mengenai Ultraman daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: reviewShin Ultraman


Resident Evil: Resistance August Update mendedahkan kostum RE2 dan banyak lagi!

Dalam beberapa tahun kebelakangan ini, Resident Evil telah mula membuat kemunculan semula yang luar biasa. Dengan ansuran orang pertama yang baru dan pembuatan semula HD dari tajuk yang lebih lama, Resident Evil telah menegaskan dirinya sebagai salah satu francais permainan seram terhebat sepanjang masa. Walau bagaimanapun, salah satu penambahan yang lebih dihargai untuk Resident Evil adalah Resident Evil: Resistance, mod berbilang pemain dalam talian yang menarik lebih ramai pemain. Kini, kemas kini Ogos untuk Resident Evil: Resistance baru saja diumumkan dan merangkumi banyak kandungan baru.

Banyak penambahan baru termasuk remixed maps, skins dan skill cards!
Kemas kini Ogos merangkumi kekosongan kandungan tambahan untuk dinikmati pemain. Kini, pemain dapat menikmati versi campuran dari peta sebelumnya, yang pasti akan membuat sesuatu yang menarik memandangkan pelbagai jenis peta di Resident Evil Resistance. Bersama dengan peta campuran ini, akan ada banyak barang dan peralatan baru yang dapat disesuaikan untuk dikumpulkan oleh pemain. Kesemua kemas kini ini termasuk perubahan keseimbangan, penyesuaian, dan semuanya akan datang 6 Ogos ini!

Tunjuk personaliti anda dengan skin Survivor baru!

Bawa strategi baru dalam Remixed Map!

Skin Survivor Baru untuk Resident Evil Resistance berdasarkan Leon S. Kennedy dan Claire Redfield, tersedia untuk pembelian!
DLC terbaru ini akan boleh mula dibeli pada 6 Ogos ini, membuka skin Survivor eksklusif baru untuk Resident Evil Resistance, dengan skin Leon S. Kennedy untuk lelaki dan skin Claire Redfield untuk perempuan!
Skin Leon S. Kennedy hanya dapat digunakan oleh Tyrone, Samuel dan Martin. Sebaliknya, skin Claire Redfield hanya dapat digunakan oleh Valerie, Januari, Becca dan Jill.
Skin baru untuk Survivors dan Creatures serta Skill Cards baru untuk Mastermind!

Pemain Mastermind dapat mengumpulkan 7 skin creature baru, atau menyusun strategi baru dengan 26 skill card baru, beberapa di antaranya eksklusif untuk watak Mastermind tertentu. Survivors memperoleh 28 varian kemahiran baru, 21 skin watak dan 18 skin senjata. Terdapat juga 10 isyarat baru termasuk gerakan untuk Survivors dan zombi.

1 of  3

-
+

Jadi nantikan kemas kini akan datang pada September ini! Jangan terlepas info terbaru ok!

Jangan lupa untuk ikuti kami di TikTok!
  @gamersantaimy
Tags: kemaskini Ogos Resident Evil: ResistanceResident EvilResident Evil ResistanceResident Evil: Resistance DLCResident Evil: Resistance Update


Game mecha Super Robot Wars 30 keluar hari ini di PS4, Switch & PC Steam!

Bandai Namco secara rasminya akan mengeluarkan game Super Robot Wars 30 untuk Nintendo Switch, PlayStation 4 dan PC melalui Steam hari ini.

Sempena ulang tahun ke-30 siri RPG strategi crossover anime mecha tersebut, Super Robot Wars 30 diumumkan sebagai permainan “turn-based combat” di mana pemain mengawal juruterbang dan mecha di medan perang berasaskan grid. Salah satu tarikan yang membuatkan siri ini popular ialah pelbagai watak dari pelbagai siri akan saling berinteraksi antara satu sama lain.

Selain itu, Super Robot Wars terkenal sebagai siri permainan dengan jumlah crossover yang banyak dari genre mecha dan telah memasukkan sejumlah watak dari seluruh genre mecha, termasuk Gundam, Neon Genesis Evangelion dan Gurren Lagann.

Super Robot Wars 30 akan menampilkan 22 tajuk keseluruhan (tidak termasuk mecha untuk pek DLC 1 + 2).
Super Electromagnetic Robot Combattler VMobile Suit Gundam (unit sahaja)Mobile Suit Zeta GundamZ-MSV (unit sahaja)Mobile Suit Gundam: Char’s CounterattackM-MSV (mechs only)Mobile Suit Victory GundamMobile Suit Gundam NarrativeHeavy Metal L-GaimBrave Police J-DeckerKing of Braves GaoGaiGar Final (unit sahaja)King of Destruction: GaoGaiGar VS BettermanCode Geass: Lelouch of the Rebellion Movie III – Glorification (unit sahaja)Code Geass: Lelouch of the Re;surrectionGetter Robo ArmageddonMazinger Z: InfinityMazinkaiser Infinitism (unit sahaja)Magic Knight RayearthGun X SwordGalactic Armored Fleet Majestic PrinceKnight’s & MagicSSSS.Gridman

Baru-baru ini, pek DLC 2 didedahkan dan menurut Bandai Namco akan menampilkan sembilan “playable unit” tambahan, termasuk watak Ultraman, Iron-Blooded Orphans dan siri SRW OG.
Pada masa yang sama, Super Robot Wars 30 telah memecahkan Rekod Dunia Guinness untuk IP terbanyak dalam satu RPG, setelah trailer pengumuman untuk Super Robot Wars 30 menunjukkan senarai penuh IP yang mengambil bahagian dalam permainan.

Game Super Robot Wars 30 rasmi dilancarkan hari ini pada 28 Oktober 2021 dan tersedia untuk Nintendo Switch, PS4 dan PC melalui Steam. Pek DLC 1 akan dilancarkan pada November 2021 dan pek DLC 2 akan dilancarkan pada Disember 2021. Untuk segala liputan kami tentang Super Robot Wars 30 termasuk temu ramah eksklusif kami bersama dev, sila tekan pautan ini.
 Muat turun di sini

Super Robot Wars 30Publisher: Bandai Namco EntertainmentDeveloper: Bandai Namco StudiosRelease Date TBCNintendo Switch, PlayStation 4, Steam
Super Robot Wars terkenal sebagai siri permainan dengan jumlah crossover yang terbanyak dari genre mecha dan telah memasukkan watak-watak dari seluruh genre mecha, termasuk Gundam, Neon Genesis Evangelion, Gurren Lagann dan lain-lain.

Jangan lupa untuk ikuti kami di TikTok!
  @gamersantaimy
Tags: 'SteamBandai Namconintendo switchPlayStation 4Super Robot 30


Temuramah Eksklusif bersama Producer – Mr. Shingo Izumi mengenai perkongsian MONSTER HUNTER RIDERS terbaru!

Kami sekali lagi berpeluang untuk menemuramah orang penting dari Capcom untuk pasukan Monster Hunter Riders! Baru-baru ini Monster Hunter Riders secara rasmi boleh dimuat turun di Jepun pada 19 Februari 2020 lalu. Tetapi sayangnya ia masih belum dilancarkan secara global. Walaubagaimanapun, kami tetap ingin mencuba permainan ini dari Capcom dan berjaya. Setelah menghabiskan waktu dengan permainan ini, kami cuba menghubungi Capcom dan ye kami berjaya untuk mendapatkan temuramah bersama Producer Monster Hunter Riders Mr. Shingo Izumi secara dalam talian!

Setelah menantikan jawapan mereka, hari ini kami menerima jawapan eksklusif dari Capcom untuk soalan-soalan kami! Jadi perkongsian eksklusif ini bermula dengan sesi pengenalan Shingo Izumi sebagai producer di Monster Hunter Rider. Seperti peminat asal Monster Hunter Stories tahu bahawa menjadi ‘rider’ adalah sepatutnya menjadi rahsia. Tetapi dalam Monster Hunter Riders, ‘riders’ secara umum berada di mana-mana. Ini adalah kerana ianya serupa dengan cerita Monster Hunter menurut Shingo, rider dan pasangan rider (Monsties) juga wujud dalam permainan. Tetapi watak dan cerita tidak mempunyai sambungan kepada Monster Hunter Stories. Sistem permainan, latar belakang dan latar belakang cerita adalah asli kepada Monster Hunter Rider.
Berikut adalah serba sedikit cerita latar belakang Riders di Monster Hunter Rider. Pada masa lalu terdapat kisah terkenal sepuluh riders (Ryuju Jie) yang menahan malapetaka besar, perbuatan utama ini diingati dan dihormati oleh semua orang.
Satu yang kami perasan ketika bermain Monster Hunter Riders adalah pertukaran armor dan senjata seperti di siri Monster Hunter yang boleh sahaja ditukar-tukar dan tidak pula dalam permainan mobile ini. Menurut Shingo, setiap rider mempunyai alasan dan penceritaan sendiri serta memakai pelbagai jenis senjata dan perisai. Seperti perisai Halcyon’s Lagiacrus, dalam perspektif penerangan cerita, ia sebenarnya menceritakan sebahagian cerita untuk riders tersebut.

“Dengan cara ini, senjata dan perisai dalam karya ini telah menjadi sebahagian daripada watak penunggang, jadi saya gembira jika anda menikmatinya dari sudut pandangan itu.”
Jika yang telah mencuba Monster Hunter Rider, sudah tentu mereka tahu bahawa buat masa ini Monster dalam permainan ini agak kekurangan. Maka menurut Shingo , mengikut status kemaskini permainan semasa, setiap bulan akan ditambah 3 ke 4 monster untuk masa ini.

Beralih pula pada suara watak yang jua tidak berapa banyak dan ada diantara watak yang agak tidak mempunyai ungkapan tonasi dalam suara. Jadi dalam jawapan yang diterima, Shingo menyatakan bahawa ianya akan bergantung pada perbezaan watak-watak, kerana beberapa watak yang berbeza jika ditambah suara akan meningkatkan lagi personaliti setiap daripadanya. Untuk masa akan datang akan ada banyak lagi rider yang unik, jadi penambahan suara juga akan dikemaskini kelak.

Buat masa ini, misi yang diterima agak menyukarkan terutama dengan misi kemajuan Rathalos. Menurut Shingo mereka akan terus mengekalkan konsep moto Pasukan yang mencabar dan Lawan yang Sukar. Pemain akan memulakan cabaran dengan usaha pemula, jika usaha gagal maka pemain akan merancang pasukan mengikut kelemahan lawan. Melalui pemain permainan secara beransur-ansur akan meningkatkan kekuatan pasukan setiap hari dan kemudian mencabar usaha keras atau usaha akhir perlawanan. Jadi dengan ini, pasukan Monster Hunter Riders mengharap agar pemain baru dan lama menikmati bersama permainan ini. Maka dari kini dan seterusnya “Monster Challenge Quest” masih akan menjadi ciri penting. “Kita akan menambah tahap kesukaran yang berbeza dalam usaha raksasa.”

Jika anda nak tahu, buat masa ini permainan ini tiada sebarang raid battle, sistem guild atau menambah rakan dalam talian, dan ini menjadi satu tanda tanya besar sama ada pasukan Monster Hunter Riders akan menambah sebrang mod PvP pada masa akan datang. Jadi jawab Shingo , mereka mencipta permainan ini dengan matlamat [memainkan kandungan permainan PVE pemain tunggal dan pada masa yang sama mengumpul lebih banyak rakan kongsi (monstie) dan riders, secara beransur-ansur bagi meningkatkan kekuatan].
“Kami berharap kami dapat menyiapkan objektif ini terlebih dahulu dengan usaha terbaik dan membawanya kepada pemain.”
Terdapat banyak maklum balas daripada pemain yang meminta untuk menambah rakan dan ciri berbilang seperti yang dinyatakan Shingo. Jadi mereka kini berusaha untuk melaksanakan ciri “add friend”. Walaupun ciri fungsi multiplayer masih dalam perbincangan secara lebih dalam terutama jenis riders apa yang akan dimuatkan ke dalam permainan dan dapat memenuhi jangkaan pemain.

Seperti yang dinyatakan di awal perenggan, permainan ini masih belum dilepaskan secara global. Tapi yang menariknya menurut pekongsian Shingo, kini mereka telah mendapat lebih dari 4juta muat turun hanya pada 19 Mac 2020 di Jepun! Tidak tahu lah pula jika ditambah dengan pemain global betul tak, kerana buat masa ini pasukan permainan ini masih tidak pasti bila akan hadir dalam versi global, tapi masih dalam perbincangan untuk menyelesaikan isu ini.
Tapi jangan terlalu sedih disebabkan itu ye! Sebab ada berita baik untuk pemain kerana Monster-monster dari  Monster Hunter World dan Iceborne turut akan ditambah dalam masa akan datang! Memang menarik jika lebih banyak monster yang digemari ditambah betul tak!

Dan sebelum berakhirnya temuramah ini, Shingo berterima kasih banyak pada sokongan dari peminat Monster Hunter. Dengan pelbagai maklum balas diterima oleh peminat Monster Hunter di luar Jepun yang menyataka harapan dan keperluan untuk penyetepatan, mereka berharap agar lebih ramai pemain boleh bermain dan menikmati permainan ini! Jadi sebarang kemaskini atau informasi pasukan Monster Hunter Riders akan terus memaklumkannya kepada peminat!

Pada peminat Malaysia yang ingin mencuba permainan Monster Hunter Riders ini boleh lah memuat turunnya via Qoo-Apps dan tukar VPN anda ke Jepun. Harap informasi yang dikongsikan oleh Shingo Izumi ini dapat menjawab soalan yang sering tertanya-tanya untuk permainan ini ye! Hingga kita berjumpa lagi!
 Qoo App

Monster Hunter RidersDeveloper: CAPCOMRelease Date TBCAndroid

Monster Hunter Riders ialah game mobile RPG berdasarkan francais popular "Monster Hunter". Game ini mengekalkan gaya francais & pemain boleh mengumpul beberapa raksasa terkenal. Ia mengisahkan jalan cerita baru dan berlangsung di "Ferujia Continent".

Jangan lupa untuk ikuti kami di TikTok!
  @gamersantaimy
Tags: CapcomMonster Hunter RidersShingo IzumiTemuramah


Nantikan Ubisoft Forward pada 13 Julai 2020 ini bermula jam 3:00AM!

Kami menyeru anda semua untuk tidak terlupa dengan persidangan digital pertama Ubisoft iaitu Ubisoft Forward yang akan bersiaran lansung pada 13 Julai 3:00AM UTC + 8. Siaran lansung ini akan membawakan berita permainan eksklusif Assassin’s Creed Valhalla, Watch Dogs Legion, Hyper Scape dan banyak lagi pendedahan yang lebih menarik.

Video: Ubisoft Forward – Line-up Reveal

Ubisoft Forward akan dimulakan dari Pra-Show di 2AM UTC + 8 dan bermula pada 3AM UTC + 8 untuk berita permainan Ubisoft terkini. Teruskan menonton Ubisoft Forward dan anda berpeluang untuk membuka kunci salinan permainan Watch Dogs 2 percuma untuk PC Uplay semasa strim!

Ini juga antara yang ada dalam siaran lansung ini:
Pasukan Ubisoft News dan rakan-rakan akan memainkan Trackmania secara langsung, disusuli dengan berita eksklusif, wawancara dan melihat kandungan yang akan datang, termasuk intel mengenai rakan sepasukan AI yang datang ke Ghost Recon Breakpoint, berita dari Just Dance 2020, menyelam mendalam Easter Eggs yang sangat disukai dari The Division 2, dan banyak lagi!
Tonton siaran lansung di laman web rasmi Ubisoft Forward, YouTube, Twitch dan Mixer, serta di media sosial. Sentiasa buka mata anda di Ubisoft News untuk kandungan yang lebih eksklusif dari rancangan ini dan sertai perbualan dalam talian dengan #UbiForward.
Jangan lupa untuk ikuti kami di TikTok!
  @gamersantaimy
Tags: #UbiForwardAssassin's Creed ValhallaGhost Recon BreakpointHyper ScapeJust Dancethe division 2ubisoftUbisoft ForwardWatch Dogs Legion


Sambut cinta chaos Borderlands 3 dalam acara Broken Hearts Day!

Anda semua dah merasakan minggu kehangatan cinta makin membuak-buak tak? Vault Hunter anda juga harus bersedia! Gearbox dan 2K berkongsi ‘Community Love Letter‘ terbaru dengan mengucapkan terima kasih kepada peminat atas sokongan yang berterusan dan turut mendedahkan pelan tindakan kemaskini yang merangkumi acara bermusim terbaru, peningkatan ‘Level Cap’ dan beberapa peningkatan lain yang akan datang ke Borderlands 3. Anda boleh saksikan The Borderlands Show dibawah ini bersama lead Graeme Timmins ;

Acara bermusim terbaru ini adalah percuma untuk semua pemain yang akan menjadi penawar untuk kepatahan hati dalam musim Valentine ini yang diberi nama Broken Hearts Day! Pada yang ‘forever alone’ atau sentiasa kecundang dalam cinta, jangan risau, cinta akan berterbangan dalam dunia Borderlands 3 yang termasuk efek menembak akan menjadi unik! Selain itu musuh yang tewas turut akan menjadi loot yang banyak! Semakin anda putus cinta semakin banyak ganjaran yang anda bakal membuka dan itu termasuk skin istimewa serta senjata Legendary yang unik untuk acara ini.

Acara Broken Heart Day boleh dibuka dan ditutup dalam menu permainan yang membenarkan pemain boleh sertai acara ini pada bila-bila masa sehingga 21 Februari ini. Acara ini akan bermula 7am 14 Februari 2020 hingga 12:59 am 21 Februari 2020.
Sebagai tambahan dalam acara terbaru ini, Gearbox turut mengumumkan juga mengumumkan peningkatan tahap pertama (level cap) Borderlands 3! Sama masa dengan debut Broken Hearts Day, tahap maksimum Vault Hunter akan meningkat dari 50 hingga 53. Ini akan memberi anda tiga mata kemahiran tambahan untuk menambah pokok kemahiran anda, membolehkan anda meningkatkan binaan yang sedia ada atau percubaan dengan kebolehan tambahan.

Bukan itu sahaja yang Gearbox dan 2K umumkan. Community Love Letter juga memasukkan butiran baru mengenai setiap peningkatan yang akan datang:

 True Vault Hunter Mode;
 Skippable Cutscenes;
 Guardian Rank Toggling;
 Event Toggling;
 Fight for Your Life Improvements;
 Mayhem 2.0;
 Twitch ECHOcast Extension Additions.

Ia adalah gempak, penglihatan komprehensif mengenai kemas kini percuma yang dirancang untuk Borderlands 3 dalam beberapa bulan akan datang. Jadi untuk semua butiran ini anda boleh lihat dilaman web rasmi Borderlands 3. Dan untuk melihat pengembangan kempen berbayar kedua, kejar Gearbox Panel di PAX East pada hari Jumaat, 28 Februari pukul 3:30 pagi GMT + 8. Dapatkan penampilan pertama anda pada add-on seterusnya, serta pelan hala kandungan masa hadapan untuk Borderlands 3. Panel akan disiarkan secara langsung di saluran Borderlands Twitch.
Jangan lupa untuk ikuti kami di TikTok!
  @gamersantaimy
Tags: 2kBorderlands 3Broken Hearts DayGearbox


Akhirnya Skin baru Storm Rising telah pun hadir di Overwatch!

Seperti Retribution dan Uprising yang hadir untuk event Overwatch pada tahun-tahun yang lalu, acara tahun ini, Storm Rising yang telah pun hadir akan menjadi misi berasaskan cerita bersama (co-op story) yang memaparkan segelintir pahlawan Overwatch. Kali ini, cerita ini menampilkan Tracer, Genji, Winston, dan Mercy diamana mereka memburu akauntan Doomfist, Maximilian.

Mari kita lihat trailer Overwatch: Storm Rising ni;

Seperti semua acara-acara bermusim Overwatch, acara Storm Rising ini akan berlansung dari 16 April hingga 6 Mei 2019 akan termasuk bersama timbunan skin dan kosmetik yang baharu.
Skin dan kosmetik yang baharu ni tampak sangat menarik, ini senarai watak dan skin-skin terbaru untuk acara Storm Rising ini;
McCree’s – Deadlock Skin
McCree adalah seorang ‘Cowboy’ yang kaki pukul dan juga bekas ahli geng yang melawan prinsip kebenaran. Menggunakan ‘Peacekeeper’ beliau, McCree mengambil sasaran ‘deadeye’ yang sangat tepat dan menyelamatkan diri dari bahaya dengan kecepatan seperti helang.

Soldier: 76’s – Formal 76 skin
Soldier: 76 (aka Jack Morrison) adalah watak LGBTQ kedua dalam alam semesta Overwatch. Ana, si bekas sniper di Overwatch telah menyerang Soldier:76 di Cairo, dan membawanya kembali ke tempat persembunyiannya.

Bastion’s – Gwishin Skin
Bastion adalah salah satu pahlawan di Overwatch. Ia adalah pengembara omnic yang dahulu dibina untuk menjadi pejuang perang, dan kini sedang berubah untuk memenuhi rasa ingin tahu tentang alam semula jadi dan meninggalkan masa lalu yang mengerikan.

Moira’s – Scientist Skin
Moira merupakan bekas pengendali Blackwatch dan ketika ini ahli majlis Talon. Kenali lebih mengenai Moira didalam Storm Rising.

Ashe’s- Socialite Skin
Ashe adalah pemimpin yang mengagumkan dan mengira Geng Deadlock dan tokoh yang dihormati di bawah dunia jenayah.

Baptiste’s-Talon Skin
Baptiste menyertai pasukan Omnika sebagai seorang ‘medic’, dan selepas perang berakhir dia mempunyai masalah mencari pekerjaan. Akhirnya diupah oleh Talon, tetapi selepas kumpulan itu mula berkelakuan seperti sekumpulan penjahat, dia meninggalkan Talon.

Junkrat’s-Circus Skin
Junkrat adalah seorang bekas anggota Junkers, kesetiaannya sekarang terletak pada dirinya sendiri dan Roadhog.

Hammond’s – High Roller Skin
Hammonds adalah  hamster pintar yang mengawal mecha robot empat kali lipat yang dapat berubah menjadi bola yang menghancurkan berkecepatan tinggi yang dilengkapi dengan cengkaman bergelut

Zarya’s-Racer Skin
Menyebarkan halangan peribadi yang kuat yang mengubah kerosakan masuk menjadi tenaga untuk Cannon Partikel besar-besarannya, Zarya adalah aset yang tidak ternilai di barisan depan sebarang pertempuran.

Jadi apa pendapat korang dengan acara Storm Rising ini? Pada yang masih tiada Overwatch bolehlah layari laman web Overwatch untuk membeli nya. Overwatch boleh dimuat turun di PC, PlayStation 4, dan Xbox One.
Sumber: PC Gamer
Jangan lupa untuk ikuti kami di TikTok!
  @gamersantaimy
Tags: OverwarchOverwatch New SkinOverwatch Storm Rising


Cuba demo percuma Blue Reflection: Second Light sekarang di PS4 & Switch!

Lebih ramai orang berpeluang mencuba Blue Reflection: Second Light, memandangkan demo percumanya kini tersedia untuk PlayStation 4 dan Switch menurut pengumuman oleh penerbit Koei Tecmo dan pembangun Gust. Berikut adalah rumusan tentang versi demo:

Blue Reflection: Second Light mengikuti pengembaraan tiga pelajar—Ao Hoshizaki, Kokoro Utsubo dan Yuki Kinjou—yang mendapati diri mereka terperangkap di akademi terapung yang misteri, dan harus mencari petunjuk untuk mencari jalan pulang, dengan hanya nama mereka sebagai kenangan.

Dalam “Trial Version”, pemain akan dapat mengalami kedua-dua Prologue dan Story Demo. Dalam Prologue, kita akan bermain dari pandangan Ao dari awal, apabila dia mula-mula bangun dalam dunia seperti mimpi ini, manakala Story Demo membolehkan peminat mempelajari asas gameplay seperti crafting, penerokaan dan pertempuran.
Sebagai bonus, pemain yang melengkapkan Prologue akan memperoleh “Bunny – Head Accessory” dan Fragment “Preparing for the Unknown” sebagai bonus eksklusif apabila berpindah ke versi penuh permainan.

Selain itu, Gust Studios mengumumkan beberapa kemas kini percuma untuk Blue Reflection: Second Light selepas pelancaran permainan. Kemas kini pertama akan keluar pada 23 November dan menampilkan beberapa filter baru untuk Photo Mode, bersama dengan pilihan untuk mengambil gambar watak dalam Reflector Form.
Pada 21 Disember, semua bingkai foto dan pose idola baru akan tersedia dalam Photo Mode, bersama dengan keupayaan untuk membina Photo Studio berlatar belakang sekolah, serta tahap difficulty yang lebih susah bernama MUST DIE. Kandungan MUST DIE menawarkan pertempuran yang lebih mencabar, di mana musuh bukan sahaja lebih kuat, malah akan lebih kerap menjatuhkan item.
Akhir sekali, kemas kini tambahan Photo Mode akan tersedia pada 14 Januari 2022, termasuk filter Pixel Art, bersama pose yang lebih unik untuk menambahkan lebih banyak variasi pada gambar anda.

Blue Reflection: Second Light akan hadir ke Nintendo Switch, PS4 dan PC pada 9 November 2021 manakala versi demo kini tersedia di untuk Switch dan PS4.
Jangan lupa untuk ikuti kami di TikTok!
  @gamersantaimy
Tags: Blue Reflection: Second LightDemokoei tecmonintendo switchPS4


E3 2021 bakal tiba hujung minggu ini! Jadual sidang media dan live stream diumumkan!

Acara terbesar untuk industri permainan video, E3 2021 bakal tiba pada hujung minggu ini! E3 atau Electronic Entertainment Expo tahun ini akan berlangsung secara digital bermula 12 Jun sehingga 15 Jun 2021. Pelbagai studio permainan digital terkemuka akan menyertai acara tersebut seperti Nintendo, Capcom, Ubisoft, Take-Two Interactive, Warner Bros. Games dan Koch Media. Kini, penganjur kepada acara tersebut, iaitu Entertainment Software Association (ESA) telah berkongsi jadual penuh untuk acara E3 hujung minggu ini.

Walaupun ini adalah acara terbesar, tetapi penerbit ternama seperti Konami telah mengumumkan bahawa mereka tidak akan menyertai E3 2021 hujung minggu ini kerana ingin menyiapkan “key project”. Namun, slot untuk acara ini masih padat, kerana Ubisoft akan turut melangsungkan persidangan Ubisoft Forward mereka. Anda boleh lihat jadual siaran untuk E3 2021 dibawah.

Disebabkan masalah pandemik COVID-19 yang semakin serius ini, E3 2021 terpaksa dilangsungkan secara atas talian, bermula 12 Jun sehingga 15 Jun nanti. Siaran langsung E3 2021 ini akan dihoskan oleh Greg Miller, Jacki Jing, dan Alex “Goldenboy” Mendez serta merangkumi sidang media, pendedahan dan pengumuman game terbaru, temubual bersama pembangun dan banyak lagi.
Selain itu, antara siaran langsung yang paling menjadi tumpuan adalah seperti Ubisoft Forward, Xbox and Bethesda Games Showcase, Square Enix Presents, Nintendo Direct dan GameSpot’s Play For All. Jadi anda boleh kosongkan jadual pada waktu tersebut untuk melihat pengumuman dan pendedahan game baru dari pembangun-pembangun terkenal.

Untuk maklumat lebih lanjut mengenai acara E3 2021 hujung minggu ini, anda boleh ikuti Twitter dan Facebook rasmi E3. Jangan lupa untuk ikuti liputan kami sepanjang acara tersebut dijalankan. Bagi yang ingin membaca segala liputan kami sebelum ini mengenai E3 2021, tekan sahaja pada pautan ini.
Jangan lupa untuk ikuti kami di TikTok!
  @gamersantaimy
Tags: E3 2021ESAGame Expo


One Piece Live Action akan mempunyai 8 episod dan penggambaran bermula tahun ini!

Tahun lepas, Netflix telah mengumumkan bahawa siri anime dan manga popular, One Piece akan mendapat adaptasi live action. Pada awalnya ia telah ditetapkan bahawa siri ini akan mempunyai 10 episod tetapi menurut Murphy’s Multiverse, ia telah dikurangkan dan akan ditayangkan dengan  8 episod sahaja. Tetapi bilangan episod itu hanya untuk musim pertama sahaja. Mungkin jika ia mendapat sambutan siri ini akan disambung ke musim seterusnya.

Jika betul siri ini akan ditayangkan dengan 8 episod, mungkin kita boleh lihat arc yang menarik untuk setiap episod. Contohnya yang diberikan oleh kalbarterkini seperti berikut:

Episod 1: Romance DawnEpisod 2: Orange TownEpisod 3: Syrup VillageEpisod 4 /5: BaratieEpisod 6/7: Arlong ParkEpisod 8: Loguetown

Selepas produksi untuk siri live action ini telah ditangguhkan akibat pandemik yang melanda pada tahun 2020, akhirnya siri ini akan memulakan penggambaran mereka bermula tahun ini. Jika anda tertinggal bot, November lalu, Netflix telah mengumumkan barisan pelakon untuk krew Straw Hat Pirate. Berikut adalah barisan pelakon yang telah diumumkan:
Iñaki Godoy (Go, Youth!, Who Killed Sara? ) sebagai Monkey D. Luffy.Mackenyu (Rurouni Kenshin: Final Chapter, Pacific Rim: Uprising ) sebagai Roronoa Zoro.Emily Rudd (Fear Street, Hunters ) sebagai Nami.Jacob Romero Gibson (Greenleaf, All Rise ) sebagai Usopp.Taz Skylar (Boiling Point, Villain ) sebagai Sanji.

Dalam sebuah siaran di Reddit, penggambaran One Piece Live Action mula pada musim bunga tahun ini. Lebih menarik lagi, lokasinya di Afrika Selatan. Agaknya scene mana yang akan mereka lakonkan di sana.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Jadi geng One Piece, adakah anda akan berpuas hati dengan cadangan episod tersebut? Adakah anda akan memberi peluang untuk siri live action ini? Boleh kongsikan pendapat anda di ruang komen. Untuk mendapatkan liputan lain mengenai siri anime ini, sila klik pautan ini.
Sumber: Murphy’s Multiverse, kalbarterkini
Jangan lupa untuk ikuti kami di TikTok!
  @gamersantaimy
Tags: live actionLive Action Series One Piecenetflixone piece


Bermain Game dengan lancar dan bergambar dengan Kamera yang hebat bersama Vivo S1 Pro terbaru!

Masih ingat sebelum ini kami telah mereview produk dari vivo S1 dalam bulan Julai yang lalu? Iya! Kali ini kami sekali lagi diberikan peluang untuk mereview produk dari vivo Malaysia yang baru sahaja melancarkan siri S1 terbaru mereka sebentar tadi iaitu Vivo S1 Pro yang disediakan dua warna menarik Fancy Sky dan Knight Black. Dengan spesifikasi yang telah dinaikkan tarafnya dari siri yang lalu, bersama reka bentuk yang lebih mengagumkan, jom saksikan review penuh kami untuk vivo S1 Pro terbaru!

Sebelum tu jom usha video unboxing vivo S1 Pro ini dahulu;

Mengikuti trend terkini, vivo sudah semestinya tidak mahu ketinggalan dengan spesifikasi yang hebat untuk diberikan kepada pengguna. Jadi tanpa melengahkan masa lagi, jom kita lihat sendiri spesifikasi penuh untuk vivo S1 Pro.
Spesifikasi hebat melangkaui batas!

Dengan pemproses Octa-core Qualcomm Snapdragon sudah pastinya telefon ini memberikan penggerakan yang lancar. Dengan 8GB Ram yang tersedia untuk pengguna menggunakan beberapa aplikasi sekali gus tanpa sebarang lagging dan 128GB memori yang membenarkan anda memuat turun pelbagai aplikasi termasuk permainan kegemaran yang menggunakan memori tinggi! Rasa tidak mencukupi lagi? Jangan risau, memori anda boleh diupgrade sehingga 256GB! Wow cukup besar untuk pengguna memuanturun dan menyimpan pelbagai aplikasi!
Bukan setakat spesifikasi, Reka Bentuknya turut menawan!

Seperti yang disebut diatas tadi, vivo S1 Pro mempunyai dua warna menarik iaitu Fancy Sky dan Knight Black. Di tangan kami yang diterima adalah warna yang comel Fancy Sky. Reka bentuk keseluruhan telefon ini mengambil inspirasi dari perhiasan dan istana diraja dengan bentuk Diamond yang segar menampakan ciri unik di telefon ini. Kami memang kagum dengan warna ini terutama makin menyerlah dalam kegelapan!

Pengguna pasti akan berpuas hati dengan besar 6.38 inc bersama paparan Super AMOLED bersama 90% screen-to-body ration nya. TIdak habis disitu, resolusi setinggi 1080P dengan warna harmoni, anda pasti melihat video yang cantik sekali lepas ini!
Tiada lagi button finger scanner, hanya dengan 1 sentuhan imbasan jari, bersama animasi membuka lock telefon anda, nyata menampakkan perbezaanya! AMOLED bukan setakat biasa-biasa, dengan ciri pencahayaan dirinya, segala notify mesej atau peringatan akan nampak walaupun skrin anda dilock.
Prestasi hebat termasuk Permainan dimain dengan lancar!

Ini menjadi suatu kewajiban untuk kami mencuba sendiri beberapa permainan terutama yang meggunakan kualiti prestasi yang tinggi, jadi kami mencuba sendiri permainan PUBG Mobile dan Call of Duty Mobile, kedua permainan ini sudah pastinya memerlukan pelancaran yang hebat tanpa sebarang Lagging. Nyata, vivo S1 Pro tidak mengecewakan kami!

Memang susah nak sampai tahap lagging, kerana di peringkat sistem, Vivo Multi-Turbo menawarkan suite pengoptimum yang tersangat komprehensif. Ia meningkatkan prestasi utama, mempercepatkan tindak balas permainan dan mengekalkan telefon anda dalam tahap kesejukan yang baik.

Bukan itu sahaja, sama seperti vivo S1, Game Center sebuah aplikasi yang telah disediakan didalam telefon untuk anda mencipta sendiri arena permainan anda. Sentiasa lihat prestasi CPU, GPU dan suhu data anda supaya anda sentiasa berwaspada dengan tahap penggunaan anda. Ultra Game Mode pula membantu anda untuk memilih tetapan seperti menghalang sebarang notifikasi masuk ketika anda sedang bermain game! Memang puas hati dengan kesemua ciri gaming ni kan! Lagi satu yang menarik, anda boleh menukar suara anda dengan Voice Changer! Tukar suara anda jadi ala-ala koboi atau kanak-kanak bila-bila masa anda inginkan. Ini ciri yang membawa keseronokan kepada permainan anda sambil melindungi privasi anda.

Kalau rasa bateri dah nazak dan memerlukan pengecasan, jangan risau kerana vivo S1 Pro menggunakan bateri 4500mAh (TYP) yang membantu anda bermain dengan lebih lama, dan iya, kami mencuba bermain satu permain sehingga 5 jam, bateri masih ada okay! Mempunyai pengecasan Fast Charging, jadi jika anda nak charge telefon dalam waktu yang singkat pun tiada masalah! Kabel pengecasan menggunakan antara muka Jenis Type-C.

Satu lagi ciri menarik adalah Dark Mode dimana ianya menawarkan palet warna gelap yang direka khas untuk kebanyakan aplikasi utama. Aktifkanya secara automatik antara masa tertentu, untuk menikmati pengalaman tontonan yang lebih selesa pada waktu malam tiba.
Kamera terletak dengan reka Diamond bersama Selfie beresolusi tinggi, memang menarik lah!

Kamera utama yang dilengkapi 48MP mempunyai sensor ½ inch dan disokong aperature f/1.8 memang memberi resolusi yang superb dengan sensitiviti pencahayaan yang menarik. Tak kisah lah dari siang ke malam ke, pencahayaan tangkapan gambar anda pasti menarik. Kami dah cuba dah dalam versi gelap di PMCO Fall Split Global Final 2019 hujung minggu lalu, lihat hasilnya di galeri bawah ini;

1 of  4

-
+

Ada lagi selain itu, Kamera luas (Wide Angle) dan Close up pun apa kurangnya, dengan super-wide angle 8MP yang membenarkan anda meluaskan frame hingga 120 degree, gambar keluasan anda dan tangkapan yang sangat tajam tidak perlu dirisaukan lagi, hasilnya memang memuaskan! Pulak ada close up Bokeh, anda tangkap gambar yang paling kecil pun tidak pecah dan masih cantik ok! Jadi siapa yang suka close up tangkap gambar makanan tu boleh usha sini;

1 of  3

-
+

Ada lagi, pelbagai pilihan seperti AI sticker, Slo-mo dan banyak lagi untuk anda merakam video. Video anda, memang akan jadi hasil yang baik, kualiti videonya agak mengagumkan!
Kamera selfie pun bukan sebarangan okay! Dilengkapi dengan 32MP, anda bakal menangkap gambar anda dengan jelas. Kalau rasa tidak berpuas hati, anda boleh mengunakan AI Face Beauty atau posing maut dengan panduan yang disediakan untuk menangkap gambar ala-ala model instagrammers~ Banyak lagi kemudahan yang disediakan termasuk filter-filter yang menarik anda boleh gunakan tidak kiralah selfie atau pun kamera utama. Jangan tunggu lama-lama dan jom bergambar! Jom lihat galeri selebihnya gambar dari S1 Pro ini;

1 of  5

-
+

Kesimpulanya~

Jadi apa tunggu lagi? Vivo S1 Pro berada di pasaran bermula 7 Disember ini dengan harga RM1,199.00 sahaja!! Selain itu S1 Pro Superday juga akan dilansungkan pada 7 Disember ini di Central i-City dengan pelbagai cabutan bertuah dan tebusan rebate untuk didapati! Memuaskan betul tak? Jadi jangan lupa untuk dapatkan telefon ini di store rasmi vivo, kedai telekomunikasi tempatan, atau secara dalam talian melalui Lazada atau Shopee.
Dan jangan lupa untuk layari web rasmi Vivo dan Facebook mereka juga okay!
Jangan lupa untuk ikuti kami di TikTok!
  @gamersantaimy
Tags: Review GadjetReview GajetVivoVivo Malaysiavivo S1 ProVivo S1 pro Review


Rekaan Nintendo Switch 2 Mini Di Dedahkan

Pihak Nintendo masih tidak mengakuinya, tetapi telah banyak laporan dikeluarkan daripada penganalisa dan orang dalam industri yang mengatakan perkakasan baru ini sedang dalam perancangan dan akan datang dalam bulan-bulan yang mendatang untuk memberi galakan kepada jualan konsol rumah merangkap mudah alih yang kini berada di pertengahan jangka hayatnya.

Dan kini, pengeluar aksesori terkemuka dari China iaitu HonSon telah menyenaraikan beberapa sarung atau case yang telah disekalikan dengan render sebuah konsol yang kelihatan tampak seperti apa yang dikhabarkan sebgai Nintendo Switch 2 Mini; yang adakalanya dirujuk sebagai Switch 2 Lite.

Ianya telah pun disebut-sebut daripada April 2017, jadi mungkin konsol revisi ini memang telah dirancang pembikinannya.

Gambar sumber: Honson
Versi ini dijangkakan akan kehilangan fungsi sambungan ke TV HD menggunakan dock. Mungkin ia akan menggantikan Nintendo 3DS CL dan Nintendo 2DS dalam barisan konsol mudah alih Nintendo. Berdasarkan laporan, konsol ini adalah lebih padat daripada Nintendo Switch sekarang.
Bercakap menerusi NintendoLife, HonSon mendedahkan bahawa rekacipta konsol tersebut adalah berdasarkan “maklumat sulit” yang telah mereka perolehi. Tetapi mereka akui yang ia mungkin tidak 100% tepat dan perlu tunggu untuk Nintendo mengesahkannya sebelum meletakkan sarung atau case tersebut untuk pengeluaran.

Gambar sumber: Honson
Selain daripada itu, Nintendo juga dilaporkan dengan merangcang Switch 2 Pro. Kelebihannya adalah paparannya bakal menggunakan panel OLED 1080p. OLED memiliki banyak kelebihan berbanding LCD, warna hitam lebih pekat dan warna lebih hidup. Ia juga menggunakan bateri lebih efisyen lebih-lebih lagi dalam dark mode.
Semestinya naik taraf ini akan melambungkan lagi harga konsol ini.
Sumber: T3
Jangan lupa untuk ikuti kami di TikTok!
  @gamersantaimy
Tags: honsonswitch 2 liteswitch 2 miniswitch 2 pro


[Review] Satria Dewa: Gatotkaca – Lahirnya Adiwira Baru di Nusantara!

Satria Dewa: Gatotkaca merupakan sebuah filem superhero Indonesia yang diarahkan oleh Hanung Bramantyo. Kalau anda ingin tahu, ia merupakan entri pertama untuk Satria Dewa Universe, senang cerita seperti Marvel Cinematic Universe tetapi dengan watak hero Nusantara. Ianya telah dilepaskan pertama kali di Indonesia pada bulan Jun yang lalu dan kini hadir ke pawagam Malaysia pada 18 Ogos ini. Terima kasih kepada TGV Cinemas dan Horizon Filem Entertainment kerana menjemput kami ke tayangan perdana Satria Dewa: Gatotkaca pada 15 Ogos yang lalu.

Anda juga mesti tertanya-tanya tentang filem Gatotkaca ini kan? Jadi tanpa membuang masa jom kita teruskan review filem Satria Dewa: Gatotkaca.

Penceritaan yang laju dan padat
“Selepas menyedari bahawa dia adalah keturunan Gatotkaca daripada keluarga Pandawa, Satrio harus berjuang untuk mahir dalam menggunakan kekuatan yang ada dalam dirinya dan menghadapi Aswatama, pahlawan Kurawa yang ingin menghancurkan dunia dengna mengubah sejarah Bharatayudha. “
Jika anda membaca sinopsisnya, bunyi seperti cerita superhero biasa sahaja kan? Tetapi ia tidaklah biasa sangat. Anda akan diperkenalkan dengan Yuda, protagonis utama kita yang baru sahaja kehilangan kerja. Kita juga akan melihat betapa susah hidupnya yang menjaga ibunya yang saban hari kehilangan memorinya. Yang sering membantu Yuda waktu-waktu sebegini ialah kawan baiknya, Erlangga.

Pada waktu yang sama, pelbagai kejadian misteri telah berlaku di seluruh negara. Kejadian itu telah meragut nyawa ramai mangsa yang tergolong dalam kalangan orang bijaksana. Pada suatu hari, Erlangga pula telah menjadi mangsa terbaru. Yuda selepas itu berjanji untuk mencari pelakunya dan mula menyiasat. Pelbagai perkara yang berlaku sepanjang cerita sehinggalah dia mendapat tahu bahawa dia merupakan keturunan Gatotkaca.
Kalau anda ingin tahu, Gatotkaca merupakan watak adiwira yang diilhamkan daripada kisah legenda Mahabrata yang terkenal dengan sedikit gabungan unik dunia moden. Konflik utama dalam filem Gatotkaca ini berpusat antara golongan Pandawa dan Kurawa. Dengan keturunan Kurawa semakin berleluasa untuk menghapuskan Pandawa dan mengembalikan Aswatama ke dunia, kini Gatotkaca perlu menguasai kuasa yang dimilikinya untuk melindungi orang tersayang.

Saya tidak mahu cerita lebih, nanti tiada kejutan pula untuk anda. Tetapi sejujurnya saya rasa penceritaannya sangat laju. Banyak betul perkara yang diceritakan sepanjang filem, sampai saya sendiri susah untuk ingatinya. Kalau anda seorang yang sukakan lore disebalik filem ini, mungkin juga perlu menontonnya untuk kali kedua.
Premis filem pada mulanya memang menarik tetapi apabila banyak sangat perkara yang disumbatkan untuk sebuah filem yang berdurasi 2 jam, boleh overload jadinya. Bayangkan anda diceritakan tentang genetik Pandawa dan Kurawa. Selepas itu didedahkan pula dengan latar belakang Aswatama serta impiannya untuk menghancurkan dunia. Belum cerita lagi tentang projek Satria Dewa yang telah dirancang untuk melindungi keturunan Pandawa yang lain. Projek itupun tidak didedahkan dengan lebih lanjut.
Mungkin kalau penyampaiannya dilambatkan sedikit, mungkin lebih mudah untuk penonton mengikuti lore yang telah diceritakan. Ia juga boleh dikembangkan dengan baik jika filem itu membuang beberapa adegan yang tidak begitu penting.

Bukan setakat itu sahaja, mungkin penonton juga boleh mengenali watak dengan lebih baik. Mana tidaknya, terkejut juga saya semasa menonton apabila watak yang kelihatan lemah rupa-rupanya pandai dalam seni mempertahankan diri. Tiada petunjuk langsung yang menunjukkan watak itu pandai pertahankan dirinya. Belum lagi cerita tentang hubungan yang muncul entah dari mana.
Persembahan pelakon
Setiap pelakon memang hebat dalam membawa watak masing-masing. Lebih-lebih lagi kepada watak sampingan yang berada di samping Yuda (Rizky Nazar) iaitu Danan (Omar Daniel) dan Gege (Ali Fikry). Kadang-kadang ada sahaja perkara lucu yang berlaku antara mereka. Kudos juga kepada Rizky dengan aksi yang dipamerkan. Kalau anda ingin tahu, ini kali pertama dia berlakon untuk genre aksi. Yuda juga dibantu oleh Danan yang menggunakan busur sebagai senjata utama, dan merupakan watak utama dalam filem seterusnya. Saya ingatkan salah tonton filem lain sewaktu Danan muncul kerana imejnya sangat mirip dengan Green Arrow daripada komik DC.

Penyampaian filem
Kalau ada sesuatu yang menarik tentang filem Gatotkaca, sudah tentu tentang aksinya. Boleh dikatakan filem ini mempunyai banyak adegan aksi. Terima kasih kepada lakonan hebat Yayan Ruhian dan Cecep Arif Rahman. Memang anda akan fokus sahaja pada pertarungan yang berlaku. Tetapi sedikit masalah sahaja yang membuatkan ia kurang memuaskan. Kebanyakan adegan ini berlaku di kawasan yang gelap, seperti filem Batman pula. Jadi agak susah untuk lihat dengan jelas setiap pergerakan yang dilakukan semasa watak-watak ini bertarung, lebih-lebih lagi pada bahagian terakhir untuk filem.
Benda lain yang saya suka mengenai filem ini, ia menunjukkan suasana bandar Indonesia yang sibuk di bandar dan apabila penonton dibawa masuk ke kawasan penggiran, boleh nampak perbezaan yang ketara padanya. Pada waktu malam, lampu-lampu neon yang dipasang membuatkan kawasan tempat itu kelihatan agak retro walaupun berada pada tahun 2021.

Penyampaian filem ini bagi saya agak tidak konsisten. Memang tidak pelik kalau kadang-kadang ada adegan komedi yang keluar, tetapi kalau sudah potong mood, masalah juga. Bayangkan elok tengah serius tiba-tiba melompat ke adegan yang biasa-biasa. Bukan setakat itu sahaja, ada pula rehat di tengah-tengah filem. Kalau jenakanya biasa-biasa tiada masalah, boleh pula buat jenaka seks. Tidak cukup dengan jenaka itu, banyak pula produk yang dipromosikan dalam filem. Sabar sahajalah.
CGI yang digunakan dalam filem boleh tahan juga. Ia tidaklah segempak filem superhero lain seperti Marvel, tetapi sedaplah mata memandang. Malah ia juga lebih bagus berbanding filem hero lain yang dikeluarkan di Asia Tenggara. Harap-harap Satria Dewa Studio akan membawa pasukan mereka dengan lebih jauh untuk entri seterusnya pula.

Kesimpulan
Walaupun penceritaan agak pantas dan tidak konsisten, Satria Dewa: Gatotkaca tetap mampu memberikan adrenalin sebuah filem adiwira. Lebih-lebih lagi aksi pertarungan yang telah ditayangkan sepanjang filem ini. Ia juga merupakan filem yang bagus oleh Satria Dewa Studio, memandangkan ia adalah filem pertama mereka untuk siri itu.
Kostum Gatotkaca memang hebat tetapi anda tidak akan melihatnya di skrin besar sehingga arc terakhir filem itu. Dengan pengakhiran filem yang agak cliffhanger, nampaknya kita kena nantikan pula Satria Dewa: Arjuna. Mungkin kita juga akan berjumpa dengan Gatotkaca sekali lagi bersama Pandawa lain.
Untuk membaca review lain daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
The Review

                    Satria Dewa: Gatotkaca

6
Score

Review Breakdown

Sebuah filem superhero yang menarik dari Indonesia.
0

Tags: Horizon Filem EntertainmentreviewSatria Dewa StudioSatria Dewa: GatotKaca


Demo Star Ocean: The Divine Force kini tersedia di PlayStation & Xbox, download sekarang!

Demo percuma Star Ocean: The Divine Force oleh Square Enix dan tri-Ace kini tersedia untuk PS4, PS5 dan kedua-dua Xbox One dan Series X|S! Pertama kali diumumkan semasa acara Tokyo Game Show, korang boleh cuba game ini sekarang.

All systems are go!The #StarOcean The Divine Force Demo is now available for you to download and play on PS5/4, Xbox Series X|S and Xbox One. pic.twitter.com/lacfNF6P9f

— STAR OCEAN (@StarOcean) September 20, 2022

Star Ocean: The Divine Force mengisahkan dua protagonis: Raymond Lawrence dan Princess Laeticia. Kapal angkasa Raymond diserang semasa dia dalam misi pengangkutan, yang menyebabkan dia terhempas di atas planet asing.Di sana, dia bertemu dengan Laeticia, yang berjuang untuk mempertahankan tanah airnya daripada penceroboh.Mereka berdua akhirnya memulakan pengembaraan bersama yang mampu mengubah takdir seluruh alam semesta.

Pemain yang memuat turun demo untuk game itu akan bermain pada permulaan kisah Raymond di mana mereka dapat meneroka lokasi permainan sambil menguji ciri-ciri menarik, serta berkenalan dengan sistem pertempurannya yang unik dan pantas.
Walau bagaimanapun, bahagian demo sebenarnya sedikit berbeza dengan versi rasmi yang bakal dilancarkan. Dalam demo, beberapa sekatan telah diletakkan pada fitur-fitur tertentu. Malangnya, fitur-fitur yang disekat itu tidak dinyatakan.

Menampilkan kandungan sebanyak 2 jam tentang Raymond, demo akan tamat apabila pemain tiba di Delryk Village. Kemajuan yang kita buat di dalam game tidak akan diteruskan ke versi rasmi.
Ciri-ciri Star Ocean: The Divine Force:
Kisah yang berubah berdasarkan pilihan yang dibuat, di mana wira bersilang antara dua dunia sci-fi dan fantasi.Barisan watak yang boleh dimainkan.Bebas meneroka persekitaran dalam game.Penerokaan tiga dimensi di mana segala-galanya adalah medan untuk pengembaraan.Game Star Ocean dengan aksi terpantas dan terhebat dalam siri ini

Star Ocean: The Divine Force akan dilancarkan untuk platform PlayStation 4, PlayStation 5, Xbox One, Xbox Series X|S dan PC melalui Steam pada 27 Oktober 2022 manakala versi Demo kini tersedia pada konsol PlayStation dan Xbox.
Jangan lupa untuk ikuti kami di TikTok!
  @gamersantaimy
Tags: DemoplaystationStar Ocean: The Divine Forcexbox


Very Little Nightmares muncul di Google Play selepas keluar di iOS awal tahun ini!

Very Little Nightmares, mobile prequel untuk Little Nightmares oleh Tarsier Studio, akhirnya keluar di Google Play selepas dilancarkan untuk iOS awal tahun ini. Tidak seperti yang pertama, Very Little Nightmares lebih kepada puzzle berbanding platformer.

Pemain akan bermain sebagai seorang gadis muda yang terperangkap di sebuah rumah agam bernama “The Nest“. Dengan perangkap yang banyak dan raksasa merata, anda harus melarikan diri sebelum terlambat. Seluruh game ini dimainkan daripada perspektif isometrik, dan anda mengawal gadis itu dengan menekan pada skrin. Game ini menyerupai Monument Valley, tetapi dengan raksasa menggerunkan.

1 of  7

-
+

Ciri puzzle, exploration, seni, dan environmental design memang mantap, dan peminat Little Nightmares pasti tida kecewa. Jika anda seorang peminat dan ingin mencari sesuatu untuk bermain semasa menunggu sekuelnya, kamu boleh muat turun Very Little Nightmares di kedua-dua App Store dan Google Play sekarang pada harga RM29.90.
Jangan lupa untuk ikuti kami di TikTok!
  @gamersantaimy
Tags: AndroidiOSLittle NightmaresMobileVery Little Nightmares


Trailer terbaru Digimon Adventure: Last Evolution Kizuna mendedahkan evolusi terbaru WarGreymon & MetalGarurumon!!

Seperti yang kita semua tahu, Digimon Adventure akan melancarkan siri anime reboot baru tidak lama lagi, tetapi sebelum itu, kanak-kanak akan menamatkan kisah mereka dengan satu pengembaraan terakhir di Digimon Adventure: Last Evolution Kizuna. Filem ini akan menjadi penamat kepada filem Digimon Adventure Tri, dan mungkin akan mempunyai kesimpulan yang berbeza untuk kanak-kanak DigiDestined kesayangan kami.

「これがオレたちの、最後の進化だ！！」

その姿がついに…！？
あとは映画館でお楽しみください！#デジモン　#ラスエボ pic.twitter.com/09xnlHjW6I
— 【公式】デジモンアドベンチャー LAST EVOLUTION 絆 (@Digi_advntr20th) February 17, 2020

Mengapa saya kata berbeza? Ini kerana promo terbaru untuk filem Last Evolution Kizuna telah mendedahkan “evolusi terakhir” Agumon dan Gabumon! Dengan bentuk seakan-akan manusia, ia jauh berbeza daripada mana-mana Digivolution lain yang kita pernah lihat dalam anime masa lalu.

Digimon Adventure: Last Evolution Kizuna dijadualkan untuk tayangan perdana pada 21 Februari di Jepun, jadi tidak hairanlah jika mereka mendedahkan adegan misteri ini yang berkemungkinan besar daripada pertarungan akhir dalam filem.

1 of  3

-
+

Banyak yang masih dirahsiakan tentang evolusi ini, tetapi kita semua akan mengetahui tidak lama lagi. Digimon Adventure: Last Evolution Kizuna akan memulakan tayangan di Malaysia pada 16 April 2020, jadi peminat di sini pasti mendapat peluang untuk membongkarkan apa yang sebenarnya berlaku dan bagaimana ia tamat.
Jangan lupa untuk ikuti kami di TikTok!
  @gamersantaimy
Tags: animedigimonDigimon AdventureDigimon Adventure Last Evolution Kizunafilem


Senarai Anime Gempak Dan Menarik Sepanjang Oktober 2022! Ada Bleach TYBW, Chainsaw Man dan Banyak Lagi!

Bulan Oktober 2022 banyak siri anime yang best keluar! Lebih-lebih lagi untuk genre Shonen. Siri lama juga siap buat comeback dengan arc terakhir yang lebih gempak. Nak tahu siri anime yang akan keluar nanti? Jom kita lihatnya!

Bleach Thousand Years Blood War

Secara kebetulan, Ichigo Kurosaki mendapat kebolehan dewa kematian dan digelar sebagai “ejen Soul Reaper.” Dia dibesarkan di dunia roh, lokasi di mana mereka yang telah mati berkumpul. Dan pada ketika ini, Empayar Nether secara rasmi mengisytiharkan perang terhadap tuhan kematian. Lima hari kemudian, “invisible empire” memusnahkan dunia tersebut. Selama satu milenium, nasib telah menjadi beban Grim Reaper. Akhirnya, kebenaran asasnya terungkap. Semuanya akan berakhir. Pertempuran terakhir Kurosaki Ichigo bermula.

Chainsaw Man

Kisah ini menceritakan tentang seorang pemuda bernama Denji. Dia merupakan seorang budak miskin yang dipaksa oleh yakuza untuk membunuh iblis bagi melunaskan hutangnya. Namun, setelah misi terakhir, dia dianggap tidak berguna lagi dan dibunuh oleh iblis yang bekerja untuk yakuza.Tetapi kehidupan Denji bakal berubah ketika dia dihidupkan semula oleh anjing gergaji peliharaannya, Pochita! Diperhatikan oleh pemburu iblis lain yang tiba di tempat kejadian, Denji ditawarkan untuk bekerja di Public Safety Bureau sebagai salah seorang dari mereka. Sekarang dia tinggal di bandar sebagai Devil Hunter rasmi. Walaupun akan menghadapi musuh yang lebih sukar, Denji tidak akan berhenti untuk mencapai impian remajanya
Spy X Family

Bagi ejen yang dikenali sebagai “Twilight,” tiada arahan yang terlalu hebat jika ia adalah demi keamanan. Beroperasi sebagai pengintip utama Westalis, Twilight bekerja tanpa jemu untuk menghalang “extremist” daripada mencetuskan perang dengan negara jiran Ostania. Untuk misi terbarunya, dia mesti menyiasat ahli politik Ostania Donovan Desmond dengan menyusup ke sekolah anaknya: Eden Academy yang berprestij. Oleh itu, ejen itu menghadapi tugas paling sukar dalam kerjayanya: berkahwin, mempunyai anak, dan berlakon sebagai keluarga.
My Hero Academia S6

Bersama Bakugo dan Todoroki, Deku membuat kajian kerjanya di pejabat wira nombor satu, Endeavour. Bekerja keras dalam persekitaran yang terbaik, dia berkembang sebagai hero dan menggunakan Blackwhip, Quirk baharu yang bersembunyi dalam One For All. Sementara itu, Tomura Shigaraki dari League of Villains bertempur melawan Metahuman Liberation Army yang diketuai oleh Re-Destro.Semasa dia bertarung dengan Re-Destro, dia teringat pada memori zaman kanak-kanaknya yang mengerikan dan “awakened”. Dia merampas Metahuman Liberation Army, mengembangkan pengaruhnya, dan kini menginginkan kuasa baru untuk dirinya sendiri untuk memusnahkan segala-galanya.
Mob Psycho S3

Untuk menyelamatkan bos The Claw, Suzuki, Mob menyerap semua tenaga dan menyebabkan brokoli gergasi tumbuh d bandar. Brokoli kini dihormati sebagai pokok ketuhanan oleh Psycho Helmet Religion, dan akhirnya, seluruh bandar menjadi terpesona oleh pokok berbahaya ini. Sekarang, Mob mesti memikirkan cara untuk menebang pokok ini dengan Reigen, Ritsu, dan Teru, tetapi adakah mereka akan berjaya?
Golden Kamuy S4

Kisah ini berlaku di padang utara Hokkaido semasa Era Meiji sedang bergelora. Seorang askar pasca perang Sugimoto, atau “Immortal Sugimoto” memerlukan sejumlah besar wang untuk tujuan tertentu…. Apa yang menanti Sugimoto, yang melangkah ke Gold Rush Hokkaido dengan impian untuk menjana kekayaan, adalah peta tatu yang membawa kepada harta karun yang tersembunyi berdasarkan petunjuk yang tertulis pada mayat banduan di Penjara Abashiri?! Sifat hebat Hokkaido vs banduan ganas dan pertemuan dengan gadis Ainu tulen, Ashiripa!! Pertempuran hidup untuk mencari harta karun tersembunyi bermula!
Blue Lock

Cerita ini bermula apabila Jepun dikecualikan dari Piala Dunia FIFA 2018, lalu mendorong Persatuan Bola Sepak Jepun untuk memulakan program bagi menilai pemain sekolah menengah untuk Piala 2022.Isagi Youichi adalah seorang penyerang, dan dijemput ke program ini selepas pasukannya gagal mara ke pusingan seterusnya. Ini berlaku kerana dia memberi bola kepada rakan sepasukannya yang kurang mahir dan tidak berusaha untuk menjaringkan gol kemenangan sendiri. Malangnya, rakan sepasukan tersebut tersasar dan mereka kalah. Selepas berbincang mengenai keadaan bola sepak Jepun pada masa ini, Persatuan Bola Sepak Jepun mengupah seorang jurulatih eksentrik bernama Ego Jinpachi untuk mencapai impian memenangi Piala Dunia.Sekarang, Ego Jinpachi harus menjadi jurulatih mereka, dan merancang untuk “menghancurkan bola sepak tradisional Jepun” dengan melancarkan latihan inovatif baru yang melibatkan 300 penyerang muda di sebuah fasiliti bernama “Blue Lock”. Di situ, dia akan memberi latihan intensif untuk mewujudkan “penyerang egois terhebat di dunia.”
Yowamushi Pedal Limit Break

Sakamichi Onoda telah lama menakluki cerun paling curam dan kerap melakukan perjalanan pergi balik sejauh 90 kilometer ke Akihabara dengan menaiki basikal!! Tetapi apabila basikalnya berulang-alik ke sekolah menengah menemukannya dengan road racer tahun pertama Imaizumi, Onoda menghadapi pertarungan besar! Bolehkah geek lemah lembut ini kalahkan pelumba ace tersebut?!
Mobile Suit Gundam: Witch from Mercury

A.S. (Ad Stella) 122―Satu era apabila banyak syarikat telah mula dibuka dan membina ekonomi yang besar. Seorang gadis dari planet terpencil, Mercury berpindah ke Asticassia School of Technology, dikendalikan oleh Beneritt, Group yang mendominasi industri mobile suit.Nama gadis tersebut ialah Suletta Mercury. Dengan cahaya merah terang yang membara dalam hatinya, gadis ini akan melangkah ke sebuah dunia yang baru.
Urusei Yatsura

Apabila alien yang dikenali sebagai Oni menyerang Bumi, Ataru Moroboshi yang tidak bernasib baik telah dipilih sebagai wakil manusia dalam pertarungan untuk nasib planet ini! Lawannya ialah Lum, puteri Oni yang sangat cantik, dan hanya terima kasih kepada tingkah laku Ataru yang tidak bertanggungjawab, dia meraih kemenangan dalam pertandingan menentang Lum. Ataru rasa dia telah bertuah tetapi konflik pula berlaku ketika Lum menyerang bukan sahaja planet Bumi, tetapi juga kehidupan cinta Ataru yang mempesonakan!
The Eminence in Shadow

Sesetengah orang tidak sesuai untuk memainkan peranan sebagai wira. Sebaliknya, mereka beroperasi dalam bayang-bayang dan mengawal masyarakat melalui kecerdasan dan kepandaian. Itulah peranan yang ingin dimainkan oleh Cid apabila dia dihantar ke dunia lain. Cid telah menjadi pemimpin bagi organisasi Shadow Garden yang menentang kultus yang mengancam walaupun pada hakikatnya, kultus itu tidak wujud dan hanya rekaan semata-mata. Malang sekali cerita rekaan tersebut adalah benar dan kultus itu sebenarnya memang wujud dan tidak berpuas hati kerana fantasi kuasanya menghalang rancangan jahat mereka!
To Your Eternity S2

Sudah hampir 40 tahun sejak Fushi dilihat. Kesakitan kehilangan orang yang disayanginya menjadi terlalu berat untuk ditanggung, jadi dia memilih untuk hidup menyendiri. Ketiadaannya, bagaimanapun, tidak menghalang musuhnya, Nokkers, daripada melakukan huru-hara. Untuk menghentikan sebarang pertumpahan darah daripada berlaku, dia memecah kesunyian yang lama untuk melawan mereka sekali lagi. Dia tidak memerlukan kawan untuk terus hidup, tetapi dia memerlukan mereka untuk hidup.
Uzaki-chan Wants to Hang Out! S2

Shinichi Sakurai mungkin berada di bawah belas kasihan juniornya yang menjengkelkan, Hana Uzaki, tetapi percutian musim panasnya ternyata tidak kebosanan. Namun, itu tidak cukup untuk melepak untuk Uzaki-chan! Terdapat festival sekolah pada musim luruh; maka musim sejuk membawa Krismas dan semua jenis acara! Dan kali ini menjanjikan sesuatu yang lebih hebat apabila keluarga Uzaki yang menggembirakan menyertainya!
More Than a Married Couple, But Not Lovers

Kisah ini berlatarkan sebuah sekolah menengah di mana pelajar terpaksa hidup sebagai pasangan pseudo sebagai sebahagian daripada kurikulum. Jiro Yakuin digandingkan dengan Akari Watanabe, yang bertentangan dengannya, dalam kelas “latihan perkahwinan” tradisional. Atas cadangan Akari, mereka mula hidup sebagai pasangan pseudo untuk mendapatkan hak untuk bertukar pasangan, yang diberikan kepada pelajar terbaik. Mereka mengamalkan pelbagai aktiviti seperti ciuman pertama untuk mendapatkan mata, tetapi apabila mereka memahami peribadi dan pemikiran masing-masing, mereka secara tidak sengaja menjadi lebih rapat dan suka antara satu sama lain.
Arknights [PRELUDE TO DAWN]

Ambil peranan sebagai ahli penting Rhodes Island, sebuah syarikat farmaseutikal yang memerangi jangkitan maut serta mereka yang dijangkiti olehnya. Bersama-sama Amiya, anda anda rekrut Operator, melatih mereka dan menugaskan mereka untuk pelbagai operasi dalam melindungi orang ramai dan menentang sesiapa yang mendorong dunia ke dalam kekacauan.
I’ve Somehow Gotten Stronger When I Improved My Farm-Related Skills

Al Wayne suka bertani. Dia mahu menjadi petani tetapi dalam proses meningkatkan kemahiran pertaniannya, entah bagaimana dia akhirnya memaksimumkan statistik watak keseluruhannya! Dia sangat kuat dalam cara yang paling tidak dijangka. Malangnya, apa yang dia mahukan hanyalah kehidupan seorang petani yang aman tetapi dengan syaitan dan raksasa yang menyerang alam itu, Al mungkin perlu menjadi pahlawan hanya untuk mengelakkan impiannya daripada layu!
I’m the Villainess, So I’m Taming the Final Boss

“Saya memutuskan pertunangan saya dengan awak.”Mendengar kata-kata itu semasa menghadiri parti yang meriah mengejutkan Aileen Lauren Dautriche sehingga dia teringat kepada kehidupannya yang terdahulu, dan dia memahami situasinya. Dia berada dalam dunia game otome “Regalia of Saints, Demons, and Maidens” sebagai penjahat, Aileen, yang menghalang percintaan watak utama! Mengikut ingatan dari kehidupan sebelumnya, satu-satunya route Aileen dalam game itu ialah kematian yang menyedihkan. Tetapi jika dia membuat bos terakhir, demon king Claude, jatuh cinta kepadanya, maka dia mungkin dapat mengelakkan azab selepas semua! Memikirkan itu, dia mengisytiharkan kepada raja tersebut:“Saya nak awak kahwin dengan saya!”
Bibliophile Princess

Dikenali sebagai Bibliophile Princess kerana cintanya terhadap buku, Lady Eliana Bernstein tidak mahu apa-apa selain daripada meninggalkan tugas sosial dan berada di perpustakaan. Oleh itu, apabila Putera Mahkota Christopher berjanji untuk melindunginya daripada membosankan masyarakat tinggi sebagai pertukaran untuk berpura-pura menjadi tunangannya, dia mengambil peluang untuk bersembunyi di sebalik hubungan palsu mereka dan membaca sepuas hati. Tetapi sama seperti plot novel kegemarannya, tidak lama kemudian perasaan Eli terhadap putera raja berkembang dengan cara yang tidak dijangka, dan dia sedar dia tidak boleh selalu menilai buku diraja dari kulitnya.
Raven of the Inner Palace

Raven Consort ialah consort istimewa yang tinggal jauh di dalam istana dalaman yang, walaupun mempunyai gelaran, tidak menjalankan tugas malam untuk maharaja. Ada yang pernah melihatnya mengatakan dia berwajah seperti seorang wanita tua, manakala yang lain menyifatkan dia sebagai seorang gadis muda. Nama Raven Consort ialah Shouxue.
Dia mempunyai keupayaan untuk menggunakan seni misteri dan akan menerima sebarang bantuan yang diminta daripadanya, sama ada untuk mencari sesuatu yang hilang atau mengutuk seseorang hingga mati. Maharaja sekarang, Gaojun, melawatnya pada suatu malam untuk meminta bantuan. Pertemuan mereka mendedahkan rahsia yang akan mengubah sejarah…
Pop Team Epic S2

Kasar, kurang ajar, dan sedikit…comel? Bersedia untuk sikap yang lebih besar daripada Popuko dan Pipimi, bintang kecil dan tinggi Pop Team Epic! Berdasarkan webcomic empat panel yang pelik oleh Bkub Okawa menghasilkan komedi yang akan membuat anda kecewa dengan jenaka luar kotak dan tidak masuk akal yang sengit. Anda fikir anda sudah bersedia untuk gadis-gadis ini?
Detective Conan: The Culprit Hanzawa

Bandar jenayah, Beika Town. Dark Shadow yang misteri turun ke bandar ini yang berada di antara kadar jenayah tertinggi di dunia. Matlamatnya adalah untuk membunuh “lelaki tertentu.” Penjenayah dalam Detective Conan kini menjadi protagonis! Berpakaian ketat dan memiliki intelek yang murni, nama orang ini ialah… Pelaku (nama samaran) Hanzawa!

Banyak lagi anime yang keluar pada bulan Oktober 2022. Anda juga mesti tidak sabar menunggunya. Anime mana yang anda tidak sabar untuk tonton? Boleh kongsikan kepada kami di ruangan komen. Untuk dapatkan liputan lain tentang anime daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Anime Oktober 2022Fall animeSenarai anime


Haritu Atok, ini kali NENEK GAMER berumur 89 tahun yang berpengalaman bermain game sehingga 38 tahun!

Wahhh! Selalunya sembang pasal kaki gamer atau streamer yang eksklusif untuk golongan muda. Tapi siapa sangka warga emas pun masih membawa diri mereka ke dunia gaming! Sebelum ini kami ada berkongsikan Atok yang suka main Apex Legends dan Pubg PC, ada juga Atok yang sukakan Pokemon Go, kali ini istimewa sedikit kerana sebuah media dari Jepun ‘GameSpark‘ berjaya menemuramah seorang ‘Gamer Grandma‘ berumur 89 tahun yang juga merupakan seorang streamer di Youtube dengan menggunakan ‘IGN’ yang sama iaitu ‘Gamer Grandma’!

Tapi nenek ni bukan sebranag nenek! Dia bukan jenis sukakan game yang menanam padi atau besarkan rumah ke apa~ Tetapi sekarang dia tengah obses bermain Days Gone, GTA V dan terkini Borderlands 3 geng! Siapa pula sebenarnya ‘Gamer Grandma’ ini ye? Nama sebenarnya Mori Hamako/ Hamako Mori berumur 89 tahun berasal dari Jepun.

Dia mula masukkan beberapa gameplay permainanya bermula 4 tahun lalu dan kini mempunyai Subscriber (pengikut) di Youtube sehingga 30,000 orang! Dalam masa 4 tahun ini, nenek Mori ni dah masukkan pelbagai jenis gameplay termasuk NieR: Automata, Call of Duty: WWII, Judgment, GTA V, Days Gone dan yang terkini Boderlands 3. Dia bermain dan muat turun live videonya dan yang paling menjadi kegemaranya seperti dikongsikan dalam temuramah adalah “GTA V”!

Nenek Mori ini menyatakan dia telah bermain game dari tahun 1981 dan mempunyai pengalaman hampir 4 dekat iaitu 38 tahun pengalaman! Bukan sahaja dalam platform PC, nenek Mori turut bermain permainan di konsul SFC, PlayStation dan konsul N64! Sepanjang perjalanan itu, nenek Mori pernah bermain Dragon Quest, The Legend of Zelda, siri Resident Evil, Siri Final Fantasy, The Elder Scrolls V: Skyrim dan banyak lagi!

Dalam temuramah tersebut, nenek Mori turut menyatakan kebanyakkan hobi bersukan kini sangat sukar diteruskan dalam umurnya. Jadi dalam permainan, dia merasa lebih kebebasan dinikmati dan berharap agar penonton , peminat dan rakan-rakan boleh berhubung dengan permainan dan nikmati keseronokan permainan.
Satu nasihat yang diberi nenek Mori, untuk penjagaan kesihatan dan sebab fizikal, pada warga emas lebih baik bermain permainan tunggal dan tidak perlu menyeret orang muda untuk gangu mereka. Dalam masa yang sama, nenek Mori juga berharap lebih banyak permainan lama dimajukan oleh pemaju permainan dan sediakan pelayan khas untuk warga emas. Jadi dari situ tidak kiralah generasi umur bagaimanapun, semuanya dapat bermain game!

Jadi amacam? Kental kan nenek gamer atau lebih dikenali ‘Gamer Grandma’ ni! Jadi kalau korang rasa nak usha perkongsian gameplaynya korang boleh usha kat YouTube nenek ni okay! Dah tua nanti boleh lah jadi cenggini kalau bosan-bosan tu!
Sumber: Gamespark/ Wanuxi
Jangan lupa untuk ikuti kami di TikTok!
  @gamersantaimy
Tags: Gamer GrandmaGamersMori HamakoNenek GamerNenek StreamerStreamer


Sebab untuk dapatkan Redmi Note 12 Series – ciri flagship di peranti mid-range pada harga mampu milik!

Hari ini, Xiaomi telah mengumumkan keluaran Redmi Note 12 Series yang amat dinanti-nantikan di Malaysia, khususnya tiga peranti menarik iaitu: Redmi Note 12 Pro+ 5G, Redmi Note 12 5G dan Redmi Note 12!

Berdasarkan kejayaan luar biasa Redmi Note 11 Series, Redmi Note 12 Series jamin akan menarik hati pengguna dengan memberikan ‘upgrade’ besar kepada ciri-ciri paling didambakan.

Peningkatan ini termasuk sistem kamera 200MP dengan ciri OIS, paparan Flow AMOLED 120Hz, pengecasan 120W SuperCharge dan reka bentuk mesra untuk pengguna – semuanya ditawarkan pada nilai harga yang lebih murah dan mampu milik.
Dengan pelancaran siri ini, Xiaomi sekali lagi menunjukkan komitmen mereka untuk membuatkan ciri-ciri yang selalunya ada dalam smartphone premium mudah diakses untuk lebih ramai orang. Jadi apakah kelebihan Redmi Note 12 Series? Biar saya jelaskan satu per satu!
Redmi Note 12 Pro+ 5G

Menampilkan sistem kamera paling handal dalam Redmi Note 12 Series, Redmi Note 12 Pro+ 5G direka untuk menawarkan kualiti imej yang luar biasa kepada pengguna. Dilengkapi dengan sensor 200MP, Redmi Note 12 Pro+ 5G akan memberi definisi baharu kepada ‘smartphone photography’ dalam segmen mid-range.
Buat kali pertama dalam siri, Redmi Note 12 Pro+ 5G turut menampilkan teknologi OIS, yang membolehkannya menangkap gambar yang stabil dan jelas dalam keadaan cahaya malap.
Bukan itu sahaja, kerana gambar pada waktu malam juga ditambah baik dengan kanta yang lebih solid, untuk menawarkan peningkatan 159% dalam keadaan cahaya malap walaupun untuk pemandangan yang mencabar. Kamera utama juga menampilkan ALD (Atomic Layer Deposition), yang membolehkan prestasi imej yang lebih baik dalam keadaan pencahayaan yang kompleks.

Contoh gambar yang diambil

Dikuasakan oleh pemproses MediaTeK Dimensity 1080, LPDDR4X dan UFS 2.2 Storage hingga 8GB+128GB, Redmi Note 12 Pro+ 5G memberikan hasil yang mengagumkan merentas hiburan, penciptaan video dan imej, gaming dan sambungan 5G lancar. Ia juga mempunyai sistem solusi unik untuk prestasi tahan lama, di mana anda tidak perlu risau untuk bermain game kegemaran hingga berjam-jam.

Redmi Note 12 Pro+ 5G didatangkan dengan bateri 5,000mAh besar serta HyperCharge 120W. Menurut mereka, Smart 120W HyperCharge boleh mengecas telefon pintar kepada 100% dalam masa hanya 19 minit!
Di bahagian paparan, Redmi Note 12 Pro+ 5G menampilkan refresh rate 120Hz, yang menjanjikan pengalaman gaming dan tontonan lancar. Skrin adalah 6.67″ FHD+ Flow AMOLED, AMOLED fleksibel pertama dalam siri Redmi Note dan menyokong Dolby Vision untuk pengalaman menonton yang mengasyikkan.

Redmi Note 12 5G

Menampilkan paparan 6.67″ 120Hz AMOLED, Redmi Note 12 5G memberikan kualiti  gambar yang sama cantik seperti varian 12 Pro+ 5G. Pada masa yang sama, ia dilengkapi dengan Snapdragon® 4 Gen 1 yang dibina pada proses 6m. Sama ada semasa melayari internet, melihat media sosial atau bermain game, semua menawarkan prestasi yang mengagumkan.
Dengan spesifikasi sehingga 8GB RAM dan storan 256GB, anda boleh membuka lebih banyak aplikasi sekaligus dan bertukar antara aplikasi tersebut. Memandangkan storan pun lebih besar, kita ada lebih banyak ruang untuk menyimpan aplikasi dan foto/video kegemaran tanpa perlu risau tentang kehabisan ruang.

Di bahagian kamera, ia memiliki setup tiga kamera 48MP dengan kanta ultra lebar dan makro. Tidak seperti 12 Pro+ 5G, varian ini lebih bersifat all-rounder.
Bagi bekalan kuasa, Redmi Note 12 5G tahan lama dengan bateri 5,000mAhnya. Apabila peranti perlu dicas semula, pengecasan pantas 33W dengan teknologi MMT memastikan proses sentiasa  stabil dan cekap supaya kita dapat kembali menggunakan telefon secepat mungkin.

Redmi Note 12

Akhir sekali, kita ada Redmi Note 12 yang mempunyai skrin 6.67″ FHD+ AMOLED dengan refresh rate 120Hz yang mengagumkan.
Dilengkapi oleh Snapdragon® 685 Mobile Platform, Redmi Note 12 menyediakan pengalaman multitasking yang lancar dan cekap. Dengan spesifikasi sehingga 8GB RAM + 128GB, pengguna juga boleh bertukar dengan mudah antara aplikasi berbeza dan melaksanakan pelbagai tugas sekaligus tanpa sebarang lag atau delay.

Redmi Note 12 mempunyai bateri 5,000mAh dan sama seperti varian lain, ia menggunakan pengecasan pantas 33W dengan teknologi MMT.
Apa yang beza di sini cuma adalah kamera. Peranti ini menggunakan setup tiga kamera 50MP yang mengambil gambar jelas dan terperinci dalam setiap senario dan semua jenis cahaya.
Walaupun dianggap versi ‘lemah’  dalam Redmi 12 Series, jangan pandang rendah kerana ciri-cirinya pun cukup hebat untuk digelar flagship.

Mana satu yang sesuai untuk anda?
Memandangkan ada tiga pilihan, peranti manakah yang sesuai untuk anda?

Redmi Note 12 Pro+ 5G – Memberi makna baru pada ‘mobile photography’ dalam segmen ‘smartphone mid-range’ dengan kamera 200MP dan upgrade fotografi AI. Khas untuk mereka yang inginkan prestasi terbaik dengan kemampuan fotografi.
Redmi Note 12 5G – Peranti all-rounder bertaraf flagship dengan paparan AMOLED 120Hz dan pemproses Snapdragon® 4 Gen. Sesuai untuk mereka yang hanya mementingkan prestasi.
Redmi Note 12 – Lebih kepada mereka dengan bajet tetapi masih inginkan peranti bagus ala flagship untuk menguruskan aktiviti seharian.

Harga dan ketersediaan
Redmi Note 12 Series kini dijual di Malaysia mulai 6 April melalui kedai sah Xiaomi, peruncit rasmi Xiaomi dan secara dalam talian di kedai rasmi Lazada dan Shopee atau tekan LINK INI.
Redmi Note 12 Pro+ 5G akan tersedia dalam tiga warna – Black, White dan Flora Green – dengan satu varian storan 8GB+256GB. Manakala peranti lain dalam siri Redmi Note 12 akan tersedia dalam empat warna – Onyx Grey, Mint Green dan Ice Blue– dengan satu varian storan 8GB+256GB.
Untuk masa yang terhad, pembeli juga boleh menerima Redmi Smart Band 2 PERCUMA (bernilai RM 149) dengan setiap pembelian Redmi Note 12 Series, sementara stok masih ada.
ProdukNilaiRedmi Note 12 Pro+ 5G (8GB+256GB)RM 1,599Redmi Note 12 5G (8GB+256GB)RM 1,099Redmi Note 12 (8GB+128GB)RM 799Redmi Note 12 (6GB+128GB)RM 699 (harga original)RM 659 (harga online ekslusif)

Xiaomi Fan Festival 2023
Xiaomi Fan Festival kembali untuk diraikan bersama peminat Malaysia. Sempena itu, pelbagai promosi hebat akan diadakan sepanjang bulan ini bermula 6 April – 15 April 2023. Berikut antara yang ditawarkan:
ProdukHarga normalPromo khasRedmi Note 12 Pro+ 5G (8GB+256GB)RM 1,599Redmi Smart Band 2PercumaRedmi Note 12 5G (8GB+256GB)RM 1,099Redmi Note 12 (8GB+128GB)RM 799Xiaomi 13 (12GB+256GB)RM 3,499Redmi Buds 4PercumaRedmi 12C (4GB+128GB)RM 599Xiaomi In-ear HeadphonesPercumaRedmi 12C (6GB+128GB)RM 699Redmi Pad (3GB+64GB)RM 899Baucar Xiaomi StoreRM 20
Selain itu, pelanggan dan peminat akan menerima pemegang ‘sticky note’ Xiaomi Bunny Doll sebagai hadiah percuma apabila melakukan perkara berikut:

Hantar baiki smartphone

Hantarkan smartphone Xiaomi atau Redmi anda untuk dibaiki di mana-mana Pusat Servis Xiaomi semasa tempoh acara

Posting di media sosial

Ambil gambar kreatif dengan smartphone Xiaomi atau Redmi anda (dengan watermark didayakan)
Muat naik di Facebook atau Twitter semasa tempoh acara.
Tag Xiaomi Support di Facebook (@XiaomiSupport)

Ikuti Xiaomi Support di Facebook, Twitter atau YouTube (@Xiaomi.Support)

Ikuti akaun pada tempoh acara dan pengikut bertuah akan dapat melayakkan diri.

Untuk maklumat lanjut, anda boleh melayari laman web Redmi di SINI. Anda juga boleh membaca segala liputan kami tentang produk Xiaomi dan Redmi di SINI.
Jangan lupa untuk ikuti kami di TikTok!
  @gamersantaimy
Tags: RedmiRedmi Note 12 Series


Pemain Apex Legends kini akan terima permanent hardware ban!

Kalau dulu, pemain yang bermain game Apex Legends akan kejar kills supaya dorang dapat save video mereka. Kini, segalanya berubah apabila pemain akan rakam mereka terjumpa hacker dan cheaters dalam game supaya semua orang boleh tengok! Beberapa minggu yang lalu, Respawn mengambil tindakan tegas dengan mengenakan ban seramai 355,000 cheaters dalam game tersebut. Kali ini, pihak Respawn sekali lagi membuat tindakan tegas dengan menggunakan permanent hardware ban!

 Cheaters ARE being combated! from      apexlegends

Menerusi beberapa forum Reddit berkenaan dengan cheat, ramai pemain sudah mendapat balasan yang setimpal dengan perbuatan (cheat/hack) dorang! Kalau pemain kantoi menggunakan hack dan cheat ketika bermain, pihak Respawn tidak teragak-agak untuk kenakan ban terhadap pemain tersebut. Ini termasuklah ban terhadap pemain dan PC supaya mereka tidak boleh bermain game tersebut lagi. Sebarang akaun yang dibuat dari hardware komputer pemain itu akan secara automatik kena flag dan seterusnya ban dalam masa 30 minit.
Sumber: Reddit u/weihon
Salah seorang cheater dalam game tersebut membuat complain di forum tersebut, di mana post dia kemudiannya dimuat naik di Reddit. Dia berkata walaupun telah mengubah IP address,  install dan uninstall game tersebut, dia masih tidak boleh login ke dalam Apex Legends. Padan muka!
Sumber: Daily esports [Contoh gambar untuk cheat program]Walaupun Respawn sedaya upaya cuba untuk membanteras semua cheaters dalam game ini, pemain masih tidak berpuas hati, bukan terhadap pihak Respawn tetapi pihak ketiga yang menawarkan program cheat. Syarikat dan laman-laman sesawang yang menjual program sedemikian sebenarnya mengaut keuntungan yang sangat banyak di mana harganya bermula dari RM240-RM600.

Inisiatif yang diambil oleh Pihak Respawn ini sebenarnya adalah satu usaha yang bagus dan patut diberi sokongan. Tidak dinafikan isu cheating dalam game ni semakin menjadi-jadi sehinggakan pemain sudah jemu untuk bermain kerana mereka pasti akan bertemu sekurang-kurangnya satu atau dua cheater. Hacking dalam permainan video, akan sentiasa menjadi musuh utama kepada para developers di luar sana. Namun, melihat usaha developers yang mengambil tindakan untuk membendung kesemua ini adalah satu perkara yang baik dan patut diteruskan. Sudah tiba masa untuk pemain biasa untuk merasai Champion daripada pemain yang mengambil jalan mudah!
Sumber: Daily Esports
Jangan lupa untuk ikuti kami di TikTok!
  @gamersantaimy
Tags: Apex LegendsBancheathackpermanent


Sony Akan Mengadakan Festival PlayStation® TOKYO 2019 Pada 15 Julai ini!

Sony Interactive Entertainment (SIE) akan mengadakan Festival PlayStation TOKYO 2019, yang akan mengumumkan pelbagai tajuk baru termasuk sidang media mengenai PlayStation, di Tokyo pada 15 Julai 2019, Isnin, 11 pagi – 6 petang (akan dipastikan semula) di Bellesalle Takadanobaba, Azuma, Kyoto Jepun. Dengan mengadakan PlayStation® Festival TOKYO 2019, SIE akan terus memperluaskan pasaran permainan dengan menyediakan pengguna dengan produk yang paling menarik yang unik kepada PlayStation®.

Oh! Patutlah Sony tidak hadir di E3 2019! Jadi inilah peluang untuk peminat mencuba pelbagai permainan video terbaru serta barangan terbaru , seperti Virtual Reality System PlayStation VR yang meningkatkan daya tarikan PS4 dan penuh dengan pengalaman permainan. Di samping itu, acara sidang media yang memperkenalkan pelbagai tajuk akan diadakan. Pada yang tidak dapat menghadiri acara ini, persidangan ini turut disampaikan melalui live streaming.
Butiran acara dan pra-tempahan untuk lawatan percubaan akan diumumkan pada laman portal Festival PlayStation®.

Tak sabar rasanya dengan pengumuman terbaru Sony ni! Harap-harap ada banyak permainan baru terutama The Last of Us 2 akan diumumkan! Nantikan kemaskini dari kami nanti ye.
Jangan lupa untuk ikuti kami di TikTok!
  @gamersantaimy
Tags: Festival PlayStation TOKYO 2019PlayStation Tokyo 2019PS FestivalSony Interactive Entertainment


Musim kedua anime ‘Classroom of the Elite’ rasmi dalam pembikinan

Selepas hampir 5 tahun mendiamkan diri, anime “psychological thriller” Classroom of the Elite rasmi akan akan kembali untuk musim kedua.

“Kepada semua peminat Classroom of the Elite dari seluruh dunia. Terima kasih atas kesabaran anda. Sekuel anime TV ‘Classroom of the Elite’ sedang dalam pembikinan!”

Suzu Sakuragaoka selaku wakil promosi mengumumkan di Twitter.

✨📺TVアニメ続編決定📺✨2017年に放送したTVアニメの続編制作が決定です‼応援いただいた皆様、ありがとうございます‼トモセシュンサク先生の描き下ろしのビジュアルを公開。3/6にアニメプロジェクト発表会の配信も決定です🌟詳細はコチラ↓https://t.co/gmvQWO8zPW#you_zitsu#よう実 pic.twitter.com/rWHbiESj6o— 『ようこそ実力至上主義の教室へ』公式@TVアニメ続編決定！ (@youkosozitsu) February 21, 2022

Dia juga mengesahkan bahawa lebih banyak maklumat tentang Musim 2 akan didedahkan dalam acara siaran langsung khas di YouTube anime KADOKAWA pada 6 Mac. Digelar “Anime Project Presentation,” livestream itu akan menampilkan Shoya Chiba (Tribe Nine) dan Yurika Kubo (Love Live!), yang masing-masing meminjam suara kepada watak utama Kiyotaka Ayanokoji dan Kikyou Kushida.

Tweet itu juga menampilkan poster visual baru oleh Shunsaku Tomose, ilustrator bagi Classroom of the Elite versi novel ringan. Selain daripada Kiyotaka dan Kikyou, poster ini juga menampilkan watak lain termasuk Kakeru Ryuuen, antagonis utama bagi siri ini.
Ditulis oleh Shogo Kinugasa, berikut adalah sinopsis tentang Classroom of the Elite:
Pada masa hadapan yang jauh, kerajaan Jepun telah menubuhkan Tokyo Metropolitan Advanced Nuturing School yang berdedikasi untuk mendidik dan memupuk generasi muda bagi menyokong negara di masa akan datang.Cerita ini mengisahkan tentang Kiyotaka Ayanokōji, seorang lelaki pendiam dan bersifat sederhana yang tidak begitu pandai berkawan dan lebih suka mengasingkan diri, tetapi mempunyai kebijaksanaan yang tiada tandingan. Dia merupakan pelajar kelas D, di mana pihak sekolah akan membuang pelajar yang pencapaiannya terlalu rendah.Selepas bertemu dengan Suzune Horikita dan Kikyō Kushida, dua pelajar perempuan dalam kelas yang sama, situasi Kiyotaka mula berubah sehingga dia terlibat dalam banyak peristiwa “pelik”. Maka, musnahlah harapan dia untuk kehidupan sekolah yang normal.

Siri novel ringan Classroom of the Elite diterbitkan oleh MF Bunko J Media Factory pada 2015 dan sejak itu melonjak dalam populariti dengan lebih enam juta salinan dalam edaran buat masa ini. Adaptasi anime berdasarkan tiga jilid pertama telah dihasilkan oleh studio Lerche dan mula disiarkan dari 12 Julai hingga 27 September 2017, dengan jumlah keseluruhan 12 episod.
Seiji Kishi (Assassination Classroom, Danganronpa 3) dan Hiroyuki Hashimoto (Code Geass) berkhidmat sebagai pengarah untuk musim pertama, tetapi saya tidak pasti jika mereka akan kembali untuk Musim 2. Lebih banyak info (termasuk tarikh tayangan?) pasti akan diumumkan semasa acara siaran langsung. Buat masa ini, kita hanya mampu menunggu.
Untuk segala liputan kami tentang anime, sila tekan pautan ini.
Source: Twitter
Jangan lupa untuk ikuti kami di TikTok!
  @gamersantaimy
Tags: animeClassroom of the EliteSeason 2